U sigurnim rukama – dr Branko Krajnović | Bel Medic\nU sigurnim rukama – dr Branko Krajnović\nČuveni profesor Hajnrih Bem, jedan od pionira moderne hirurgije kičme, kreator mnogih protokola za operacije kičme koji se primenjuju u spinalnim centrima bolnica širom sveta, zapazio je umeće mladog lekara srpskog porekla dr Branka Krajnovića i ukazao mu poverenje u operacionoj sali.\nDanas je dr Krajnović spinalni hirurg koji radi minimalno invazivne operacije kičme kod degenerativnih bolesti, kod traume kičme, kao i operacije deformiteta kičme dece i odraslih.\nIza njega je više od 2.000 operacija - piše Mira Adanja Polak o našem lekaru koji je sa nepunih 40 godina šef odeljenja na Klinici za hirurgiju kičme u Erfurtu u Nemačkoj.\nMnogi pacijenti su upravo zahvaljujći njegovoj vešini i iskustvu uspešno operisani i u našoj ustanovi.\nPONOSNI SMO na takav uspeh dr Krajnovića i velika nam je čast što je ovaj stručnjak saradnik Bel Medica.\nO čoveku koji nesebično deli svoje znanje sa svojim beogradskim kolegama, otvorenog uma i uvek spremnog za timski rad, o njegovom životu i karijeri - pogledajte u video intervjuu čuvene Mire Adanje Polak.\n„Mira Adanja Polak – ekskluzivno“, nedelja, RTS 2, 15:20\nTalenat i posvećenost koji su primećeni na vreme. To se dogodilo dr Branku Krajnoviću kada se, nakon završenih studija medicine, pojavio u Nemačkoj da sa suprugom dr Jasminom Kalčić-Krajnović – nađe posao. Obreo se u Erfurtu, gradu na granici nekadašnje Istočne i Zapadne Nemačke sa velikim Kliničkim centrom Helios, gde ubrzo postaje šef odeljenja na Klinici za hirurgiju kičme.\nDr Branko Krajnović i Mira Adanja-Polak\nNjegovo umeće zapazio je čuveni profesor Hajnrih Bem, jedan od pionira moderne hirurgije kičme, koji je patentirao teleskopski veštački pršljen koji se umeće umesto odstranjenog pršljena i poseban sistem za operaciju diskus hernije. Njegovih 40.000 protokola pri operaciji kičme koristi se širom sveta. Profesor Bem ukazao je poverenje dr Branku Krajnoviću, zapazivši njegove veštine u operacionoj sali.\nDr Branko Krajnović u operacionoj sali\nStručna biografija dr Krajnovića – spinalni hirurg koji operiše kičmu čitavom njenom dužinom neinvazivnim novim metodama. Taj rad u sali i veliki broj operacija, a ima ih već oko 5000, za dr Krajnovića su jedini način usavršavanja tako delikatnih intervencija gde su milimetri važni i presudni. Tako i objašnjava svoj neverovatan ritam rada i veliki broj intervencija.\nSa nepunih 40 godina stručna usavršavanja ne prestaju, iako je već priznat spinalni hirurg. Godine 2018. završava kurs endoskopske hirurgije, usavršava se na implantaciji proteze u lumbalnom delu kičme, specijalista je ortopedije i traumatologije i kaže da se bavi najosetljivijim delom čovečjeg tela. Ističe značaj zdrave kičme i njenog lečenja, kao i prepoznavanja prvih znakova oboljenja.\nDr Branko Krajnović sa suprugom dr Jasminom Kalčić-Krajnović\nToliko je važno prepoznati nečije umeće na vreme i pokloniti mu adekvatnu pažnju i mogućnost usavršavanja. Ako to izostane, ostajemo na proseku i zato je ovaj lekar zaslužio poštovanje i poverenje.


MMF DONEO ODLUKU: Srbija sprovela dobre mere, najveći paket u regionu | Novosti.RS\nOdbor izvršnih direktora Međunarodnog monetarnog fonda (Odbor MMF-a) doneo je 26. avgusta odluku o uspešnom završetku četvrtog, pretposlednjeg razmatranja rezultata ekonomskog programa Republike Srbije, koji je podržan Instrumentom za koordinaciju politike (The Policy Coordination Instrument – PCI).\nTom prilikom Odbor MMF-a ocenio je da Srbija nastavlja sa uspešnim sprovođenjem ekonomskog programa. U borbi protiv pandemije izazvane virusom korona, vlasti u Srbiji su u ranoj fazi usvojile stroge mere zaštite i donele veliki paket mera. Odbor MMF-a je kao izuzetno pozitivno ocenio takav odgovor nosilaca ekonomske politike u Srbiji, navodeći da je snažan, pravovremen i sveobuhvatan.\nOdbor MMF-a istakao je da su vlasti u Srbiji na pandemiju odgovorile odmah, velikim paketom fiskalnih i monetarnih mera, kao i merama usmerenim ka bankarskom sektoru. Ocenjuju da su mere dobro osmišljene, i na pravi način usmerene na zaštitu i podršku domaćinstvima, podršku očuvanju radnih mesta, na veća ulaganja u zdravstvo, obezbeđenje dovoljne likvidnosti u bankarskom sistemu i olakšanje otplate obaveza po osnovu kredita.\nOdbor MMF-a konstatuje da je u Srbiji očuvana niska inflacija i stabilan kurs. Narodna banka Srbije je vodila adekvatnu relaksirajuću monetarnu politiku i donosila privremene vanredne mere kojima se pomaže u očuvanju likvidnosti bankarskog sektora i daje podrška kreditnoj aktivnosti.\nOdbor MMF-a ocenio je i da je fiskalni paket koji je donet kao odgovor na krizu jedan je od najvećih u regionu, i da pruža potrebnu podršku domaćinstvima, preduzećima i zdravstvenom sistemu.\nKorona virus virus korona MMF mere podrške privredi


Američka ambasada u BiH: Poslušajte Šmita - 09.12.2021, Sputnik Srbija\nAmerička ambasada u BiH: Poslušajte Šmita\nAmerička ambasada u BiH pozvala je danas parlament Bosne i Hercegovine da ispuni zahtev takozvanog visokog predstavnika Kristijana Šmita i da usvoji zakon... 09.12.2021, Sputnik Srbija\n„Pozivamo Parlamentarnu skupštinu Bosne i Hercegovine da poslušaju poziv visokog predstavnika Kristijana Šmita za usvajanje amandmana na Krivični zakon, kojim bi se ispunili standardi na putu BiH ka Evropskoj uniji i pomirenja“, saopšteno je iz američke ambasade u Sarajevu, prenosi B92.Naglašeno je da SAD „snažno podržavaju postizanje dogovora kroz institucije BiH o pitanjima koje se tiču građana BiH“.Dodaje se da će „uspostavljanje institucionalnih procesa za pomirenje i hitno pristupanje nedostatku tranzicijske pravde obezbediti da sve žrtve dobiju poštovanje koje zaslužuju“.Takozvani visoki predstavnik u BiH Kristijan Šmit uputio je pismo Parlamentarnoj skupštini Bosne i Hercegovine u kojem je naveo da je spreman da se zakon za zabranu negiranja genocida, koji je nametnuo njegov prethodnik Valentin Incko, zameni novim zakonom, koji bi bio usvojen u parlamentu BiH.\namerička ambasada, kristijan šmit, region – politika, bosna i hercegovina (bih), region\n© Sputnik / Vladimir Astapkovič / Uđi u foto-galerijuAmerička zastava\nAmerička ambasada u BiH pozvala je danas parlament Bosne i Hercegovine da ispuni zahtev takozvanog visokog predstavnika Kristijana Šmita i da usvoji zakon kojim bi se kažnjavalo negiranje genocida, govor mržnje i veličanje ratnih zločinaca, da bi mogao da se ukine prethodno nametnuti zakon o zabrani negiranja genocida.\n„Pozivamo Parlamentarnu skupštinu Bosne i Hercegovine da poslušaju poziv visokog predstavnika Kristijana Šmita za usvajanje amandmana na Krivični zakon, kojim bi se ispunili standardi na putu BiH ka Evropskoj uniji i pomirenja“, saopšteno je iz američke ambasade u Sarajevu, prenosi B92.\nNaglašeno je da SAD „snažno podržavaju postizanje dogovora kroz institucije BiH o pitanjima koje se tiču građana BiH“.\n„Poricanje genocida i ratnih zločina, kao i veličanje ratnih zločinaca vređa žrtve i njihove porodice, a Bosnu i Hercegovinu drži u podeljenoj prošlosti, dok priznavanje pojedinačne odgovornosti doprinosi obostranom poverenju“, navodi se u saopštenju.\nDodaje se da će „uspostavljanje institucionalnih procesa za pomirenje i hitno pristupanje nedostatku tranzicijske pravde obezbediti da sve žrtve dobiju poštovanje koje zaslužuju“.\nTakozvani visoki predstavnik u BiH Kristijan Šmit uputio je pismo Parlamentarnoj skupštini Bosne i Hercegovine u kojem je naveo da je spreman da se zakon za zabranu negiranja genocida, koji je nametnuo njegov prethodnik Valentin Incko, zameni novim zakonom, koji bi bio usvojen u parlamentu BiH.


Komitet za ljudska prava: Vraćanje deteta u Grčku kršenje međunarodnih obaveza – www.azil.rs\nKomitet za ljudska prava: Vraćanje deteta u Grčku kršenje međunarodnih obaveza\nKomitet Ujedinjenih nacija za ljudska prava doneo je u novembru 2017. godine bitnu odluku sa stanovišta prava deteta u slučaju deportacije. Naime, Komitet je zaključio da odluka danskih organa o deportaciji deteta u Grčku bez preduzimanja posebnih mera i razmatranja zahteva za azil može da dovede do povrede prava podnosioca pritužbe da ne bude podvrgnut postupanju protivnog članovima 7 i 24 Međunarodnog pakta o građanskim i političkim pravima.\nIndividualnu predstavku Komitetu za ljudska prava podneo je sirijski državljanin pod inicijalima OYKA, koji je zatražio azil na grčkom ostrvu Kos 2015. godine. Bezuspešno pokušavajući da dobije pomoć od nadležnih službi, postao je beskućnik, zbog čega je doneo odluku da napusti Grčku i ode u Dansku, gde je takođe podneo zahtev za azil. Zahtev mu je odbijen na osnovu činjenice da je već tražio azil u Grčkoj, pri čemu danski organi nisu razmatrali pojedinačne okolnosti njegovog slučaja. Podnosilac pritužbe je obavešten da je već dobio azil u Grčkoj, što mu je do tog trenutka bilo nepoznato jer mu odluka o azilu nikada nije uručena.\nŽaleći se na odluku danskih organa, podnosilac pritužbe je, između ostalog, naveo da je tokom postupka u Grčkoj dao pogrešan datum rođenja, te da je on u stvari dete bez pratnje roditelja. Takođe, u postupku pred Komitetom za ljudska prava istakao je da bi deportacija u Grčku dovela do povrede njegovih prava garantovanih članovima 7 i 24 Međunarodnog pakta o građanskim i političkim pravima koji zabranjuju mučenje, nečovečno i ponižavajuće postupanje i garantuju deci posebnu zaštitu.\nPrilikom razmatranja slučaja, Komitet za ljudska prava uzeo je u obzir različite izveštaje koji ukazuju na to da osobe koje uživaju izbeglički status u Grčkoj nemaju obezbeđen smeštaj. U tom smislu Komitet je istakao dokument UNHCR iz 2017. godine koji sadrži ocenu da je tretman ranjivih grupa u Grčkoj neadekvatan. Komitet se osvrnuo i na činjenicu da je podnosilac pritužbe dao protivurečne podatke o svojoj starosti. Danski organi su imali obavezu da preduzmu potrebne mere u cilju otklanjanja sumnji u pogledu starosti tražioca azila i njegovog prava na posebne mere zaštite koje su predviđene za decu. Takve posebne mere moraju da prethode odluci o deportaciji, a moraju da uzmu u obzir, između ostalog, uslove smeštaja dece tražilaca azila u Grčkoj. Komitet je, u skladu s tim, zaključio da odluka danskih organa o deportaciji u Grčku bez preduzimanja posebnih mera i razmatranja zahteva za azil može da dovede do povrede prava podnosioca pritužbe da ne bude podvrgnut postupanju protivnog članovima 7 i 24 Međunarodnog pakta o građanskim i političkim pravima.


Međusektorska grupa za slobodu izražavanja i medija Nacionalnog konventa o Evropskoj uniji zatražila je danas od Skupštine Srbije da obustavi sve trenutne procese izbora za članove Saveta Regulatornog tela za elektronske medije (REM) i da se u najskorijem roku osigura izbor onih koji ispunjavaju sve odredbe propisane zakonom.\nIz te grupe su podsetili da je Odbor za kulturu i informisanje Skupštine Srbije 4. novembra doneo odluku o pokretanju postupka za predlaganje kandidata za izbor članova Saveta REM-a.\n“Postupak predlaganja člana Saveta Regulatora sprovodi se tako što poslaničke grupe, odnosno samostalni narodni poslanici zajedno podnose obrazložen predlog dva kandidata za izbor člana Saveta Regulatora, i to u roku od 15 dana od dana objavljivanja javnog poziva”, stoji u saopštenju.\nNavodi se da su Aleksandru Janković i Snežanu Miljković predložile crkvene i verske organizacije, a Oliveru Zekić i Miloša Gajovića Odbor za kulturu i informisanje kao ovlašćeni predlagač.\n“Predlaganjem osoba koje su do sada rušile ugled REM-a i pokazale blisku vezu sa vlastima, poput Olivere Zekić i Aleksandre Janković, Odbor za kulturu i informisanje pokazao je očiglednu nameru vlasti da definitivno odustane od reforme te veoma važne institucije i od pokušaja da se u Srbiju vrate bar minimalne pretpostavke za razvoj demokratskog društva”, piše u saopštenju.\nDodaje se da je Miloš Gajović “osoba bez ikakvog iskustva, inače sin doskorašnjeg državnog sekretara Aleksandra Gajovića“, što, kako su ocenili, “pokazuje da vlast nema nameru da osigura neophodnu nezavisnost Saveta REM-a”.\n“Ukoliko Zekić i Janković budu reizabrane u Savet REM-a, Odbor za kulturu i informisanje, ali i skupštinska većina, poslaće jasnu poruku javnosti da nemaju nameru da obezbede nezavisnost te institucije. Na taj način, kontrola nad elektronskim medijima i javnim servisima biće nastavljena, što dalje urušava osnovne pretpostavke slobode informisanja i medija”, stoji u saopštenju.\nSaopštenje ispred Medjusektorske grupe za slobodu izražavanja i medija Nacionalnog konventa o EU potpisale su novinska agencija BETA, Centar modernih veština, Centar za demokratiju i razvoj juga Srbije, Centar za istraživačko novinarstvo CINK, City Radio Niš, Eko vest, E-sigurnost, Fondacija Slavko Ćuruvija, Gradjanske inicijative, portal Magločistač.\nMedju potpisnicima su i nedeljnik Nova Naša Reč, Nezavisno udruženje novinara Srbije, portal Dijalog.net, portal glasokaz.rs, radio Boom 93, Regionalna informativna agencija JUGpress, SOinfo.org, Udruženje Emblema, Udruženje gradjana Dijalog i portal Zaječar Onlajn.\nUpišite tekst * six × 9 =


Nadalu očitana lekcija od 56. igrača na svetu, Kližan eliminisao Španca u Pekingu!\nRafael Nadal eliminisan je u četvrtfinalu Pekinga od slovačkog tenisera Martina Kližana koji ne samo da je pobedio sa 6:7(7), 6:4, 6:3, nego je totalno nadigrao Španca koji nije mogao u drugom i trećem setu da dođe do vazduha.\nNadal je u desetom gemu prvog seta morao da gasi vatru pošto je Kližan servirao za vođstvo (5:4), pa je ipak uspeo da obezbedi taj-brejk u kojem je, na mišiće, bio jači od slovačkog predstavnika, ali prisutni se nisu ni nadali šta će da se desi u narednih sat i po vremena.\nU trećem gemu drugog seta Nadal je sa brejkom hitao ka pobedi, ali se u nastavku desio preporod Kližana koji je na 2:4 naređao četiri gema uz dva oduzeta servisa za izjednačenje. Pričak je bila ista i u trećem setu gde je Slovak ponovo bio u minusu brejka (2:3), ali je onda krenuo da oduševlja sve u Pekingu i kraj malih ekrana, jer je Rafa na svom servisu do kraja osvojio samo jedan poen!\nUkoliko se sabere igra u poslednjih četiri gema susreta, NBadal je osvojio samo tri poena, jer je bio nateran da se brani, što mu nije odgovaralo, a na kraju je i zasluženo poražen.\nKako je Nadal igrao do četvrtfinala, pomislilo se da će glatko doći do finala, ali je zaustavljen od hrabrog Kližana koji će u polufinalu igrati protiv Tomaša Berdiha koji je savladao Džona Iznera sa 2:0.


od Admin taj Sub 23 Avg 2008 - 16:00\n- U procesu dokazivanja homeopatskih lekova, koji je jedan od osnovnih principa homeopatije, podrazumeva se da se ne javljaju simptomi neke teže patologije, međutim, u procesu lečenja se pokazalo da neki lekovi utiču na neki organ i da su u stanju da izleče bolesti. Tako homeopatski lek Lycopodium clavatum (napravljen od biljke prečice) povoljno utiče ne jetru, a posebno na proces čišćenja ovog organa od toksina. U prilog tome i podatak da je pre dvadesetak godina urađena i kompletna studija (objavio je R.K.Sur u "Britanskom homeopatskom časopisu" 1990.g.) u kojoj je dokazan pozitivan uticaj ovog leka na jetru.\nTokom dva veka postojanja homeopatije urađena su i klinička ispitivanja na pacijentima koji su imali neku težu patologiju i tako je dobijena potpunija slika o delovanju nekih homeopatskih lekova.\nDijagnostika po Folu\nS obzirom da je proces pronalaženja similimuma (leka koji je najsličniji pacijentu, njegovim simptomima i tegobama) ponekad težak i dugotrajan proces, posebno kada su u pitanju hronične bolesti sa uznapredovalom patologijom, neki naučnici su pokušavali da objedine delotvornost homeopatskih lekova sa drugačijim načinom dijagnostikovanja i lečenja. Tako je pedesetih godina prošlog veka doktor medicinskih nauka Rajnhold Fol sa saradnicima postavio temelje nove, sveobuhvatne, medicinske dijagnostičke metode. On je objedinio znanja iz akupunkturologije i homeopatije i tako je nastala elektroakupunkturna dijagnostika po Folu (skraćeno EAV). Uz pomoć specijalno konstruisanog aparata ispituju se akupunkturne tačke na rukama, nogama i ponekad na glavi. Ukoliko neki organ, ili organski sistem, ne fukcioniše kako bi trebalo tada će na EAV-e aparatu da se pokažu te promene. A, terapeut može da sazna i da li je u pitanju neki zapaljenski proces ili je već došlo do degenerativnih promena.\nOva metoda je posebno dobra za dijagnostikovanje i lečenje raznih vrsta alergija, autoimunih bolesti, bolnih stanja kao što su neuralgije i glavobolje (posebno migrene), kožnih bolesti, sindroma hroničnog umora, sklonosti ka infekcijama, hroničnih oboljenja i poremećaja jetre, bubrega, pankreasa, želuca, creva, kao i bolesti zuba i usne duplje. Pored "klasičnih" akupunkturnih tačaka doktor Fol je otkrio još veliki broj tačaka na kojima mogu da se urade ova merenja pa teraupeuti dobijaju uvid u fiziološke i patološke promene u organizmu pacijenta. I ne samo to, ova terapija omogućava i rano otkrivanje nekih neželjenih procesa pre nego što mogu da se registruju uz pomoć klasičnih dijagnostičkih metoda. Kada je terapeut otkrio nedostatke i bolesti u organizmu tada se testiraju preparati. Ti lekovi su uglavnom klasični, ili kompleksni homeopatski lekovi (sastavljeni od nekoliko lekova). Recimo da pacijent ima probleme sa jetrom. Lekar može da isproba na akupunkturnoj tački, koja pokazuje određenu patologiju jetre, lek Lycopodium clavatum. Ukoliko se na aparatu normalizuju, odnosno stabilizuju vrednosti te tačke, to znači da bi taj homeopatski lek pomogao ili izlečio pacijenta. Ako se to ne dogodi tada terapeut može da isproba neke druge lekove, koji takođe deluju na jetru, sve dok ne dođe do onog koji odgovara pacijentu. Ovako odabrani homeopatski lekovi najčešće se prepisuju tokom nekoliko nedelja ili meseci i aktiviraju regulacione i isceljujuće mehanizme u telu.\nOvaj način lečenja je tokom prethodnih nekoliko decenija usavršen najnovijim naučnim saznanjima iz kvantne fizike i kibernetike i stekao je posebnu popularnost u Nemačkoj i Rusiji. Prilagođen je lekarima jer zahteva znanje iz oblasti klasične medicine a i postupak dijagnostikovanja i lečenja je više u skladu sa medicinskim i kliničkim nego sa homeopatskim načinom lečenja.\nMeđutim, elektroakupunkturna dijagnostika po Folu i neke slične metode, kao i primena kompleksnih homeopatskih lekova naterala je jednu grupu homeopata na čelu sa dobitnikom Nobelove nagrade za alternativnu medicinu Georgom Vitulkasom da na neki način izdvoje homeopatiju od ovih sistema i metoda lečenja. Tako je nastao i izraz klasična homeopatija, koja podrazumeva metodu lečenja koja je zasnovana na principima koje je postavio Samuel Haneman pre više od dvesta godina - slično se leči sličnim, princip jednog leka i minimalne doze, princip individualnosti i princip dokazivanja lekova na zdravim.\nU našu zemlju je pre klasične homeopatije stigla elektroakupunkturna dijagnostika i s obzirom da su ti lekari prepisivali homeopatske lekove u široj javnosti se stekao potpuno pogrešan utisak da je to homeopatsko lečenje. Klasični homeopata, inače, nema na raspolaganju aparat ili kompjuter za dijagnostikovanje bolesti i određivanje leka ali zato koristi razgovor sa pacijentom kao i sva čula kojima je u stanju da identifikuje karakter pacijenta a samim tim i bolesti koje eventualno ima. Aparat ne može da "vidi" da li je pacijent nervozan dok govori, da li emotivno reaguje i zaplače kada priča o tegobama, da li mu se znoje dlanovi, da li ima tikove, kakve je građe, da li mu je koža bleda i deluje umorno, ili je pak crvena i zategnuta. Sve ovo su važni pokazatelji koji pomažu u da se odredi pravi lek jer klasična homeopatija leči čoveka a ne bolest. Kod EAV metode su narušeni osnovni principi klasične homeopatije - jedan lek, u minimalnoj dozi i prema individui. Naravno, lekari i terapeuti koji imaju znanje iz klasične homeopatije i elektroakupunkturne dijagnostike mogu da kombinacijom ove dve metode postignu odlične rezultate u lečenju pacijenata.\nZa razliku od takozvanih velikih homeopatskih lekova koji pokrivaju više stotina simptoma i koji deluju dubinski i u dužem vremenskom periodu postoje i takozvani mali lekovi. Oni se vezuju samo za nekoliko desetina, čak i manje, simptoma i posebno su pogodni za neka akutna stanja ili kao podrška u lečenju bolesti nekih organa. Ove osobine se koriste u pripremi kompleksnih homeopatskih preparata u kojima se kombinuje nekoliko (ponekad i do 20) lekova, pretežno "malih" ali i poneki iz grupe važnih i velikih. Njihovo dejstvo je uglavnom ograničeno na neka akutna stanja kao što su prehlade i grip, problemi sa želucem i crevima, poremećaji sna, glavobolja, mada postoje i oni za hronične bolesti kao što su proširene vene i hemoroidi, artritis, artroza, problemi sa prostatom, jetrom, visokim krvnim pritiskom... Homeopatski lekovi u ovim preparatima su u niskoj potenciji što znači da su još prisutne materijalne doze koje uglavnom deluju na fizičkom nivou. Takvi lekovi se uzimaju nekoliko puta na dan dok ne dođe do poboljšanja ili potpunog izlečenja.\nOd nedavno i u našim apotekama mogu da se nabave ovi lekovi koji u akutnim stanjima mogu da dovedu do brzog ublažavanja tegoba, nemaju kontraindikacija niti neželjenih dejstava, ali s obzirom da nisu zasnovani na principu individualnosti, neće svima da pomognu na isti način. Samo pacijenti koji u konstituciji ili trenutnom akutnom stanju imaju neku sličnost sa primenjenim lekom mogu da očekuju brze i povoljne rezultate.\nLekari i nelekari\nU mnogim zemljama je zakonom regulisano da homeopatijom mogu da se bave i lekari i oni koji to nisu a u našoj zemlji samo zdravstveni radnici. Zanimljivo je da u Švedskoj, koja ima najrazvijeniju zdravstvenu zaštitu, klasičnom homeopatijom mogu da se bave isključivo nelekari!


Italijani grade hidroelektrane na Ibru\n► Italijani grade hidroelektrane na Ibru\nGradnja prvih hidroelektrana na Ibru počeće 2012. godine, najavio je Petar Škundrić, savetnik na energetiku premijera Srbije.\nŠkundrić je agenciji Beta kazao da bi izgradnja tih hidrocentrala trebalo da bude završena za dve do dve i po godine i podsetio da je to zajednički projekat Elektroprivrede Srbije i italijanske kompanije Seći.\n"Formirano je i zajedničko preduzeće EPS-a i kompanije Seći. Reč je o kapacitetu od 117 megavata instalisane snage, a investicija je na nivou od 330 do 350 miliona evra", kazao je on.\nŠkundrić je dodao i da je potpisan ugovor o formiranju zajedničkog preduzeća između EPS-a, kompanije Seći i Elektroprivrede Republike Srpske za korišćenje hidropotencijala na srednjem delu toka reke Drine, gde će se graditi hidoroelektrane snage 225 megavata.\n"To su ozbiljni razvojni i regionalni projekti jedinstveni po svom karakteru u Evropi jer jedino Srbija ima tu vrstu partnerstva sa članicom EU na proizvodnji i plasmanu čiste energije", kazao je on.\nŠkundrić je istakao da je cena od 15,5 evrocenti po kilovat satu koja je dogovorena za plasman struje iz Srbije na italijansko tržište skoro osam puta viša od proizvođačke cene u Srbiji.\nTo znači da će prihod EPS-a, kazao je on, od prodaje struje iz zajedničkih projekata sa Italijanima biti četiri puta viši nego da je kompanija sama investirala u taj projekat.\nOn je naglasio i da bi investicije u taj projekat trebalo da se povrate u roku od pet do šest godina, a investicije u hidroenergetici ne vraćaju se ponekad ni u periodu od 20 godina.\nKako je dodao, ugovor o otkupu struje sa Italijanima potpisan je na 15 godina sa mogućnošću produženja i dogovaranja i još povoljnije cene.\nŠkundrić je kazao i da će EPS u zajedničkom preduzećima sa italijanskom kompanijom biti vlasnik 49 odsto kapitala. "Sa stanovišta rentabilnosti i profitabilnosti i razvoja nema boljeg projekta i međudržavnog ugovora nego što je sporazum vlada Srbije i Italije o zajedničkoj izgradnji hidroenergetskih i drugih kapaciteta na bazi obnovljivih izvora energije", ocenio je on.\nŠkundrić je na mesto premijerovog savetnika za energetiku došao sa mesta ministra za energetiku, a inače je profesor na katedri za tekstil Tehnološkog fakulteta.\nU Kraljevu otpadno motorno ulje stiglo u Ibar\nOko stotinu litara prerađenog, otpadnog motornog ulja uskladištenog u plastičnoj cisterni "Dunav centra" izlilo se u centru Kraljeva u Ulici vojvode Stepe i odatle je stiglo u Ibar.\nBivšem direktoru Elektromreže Srbije (EMS) Nikoli Petroviću i njegovim poslovnim partnerima sa kojima je vlasnik desetak malih hodroelektrana u Srbiji isplaćeno je od 2013. do 2016. godine...\nDirektor sektora za strategiju Elektroprivrede Srbije (EPS) Aleksandar Jakovljević izjavio je danas da se posle završetka svih revitalizacija očekuje ukupno povećanje instalisane snage...


Šta ko dobija ili gubi spuštanjem izbornog praga za ulazak u skupštinu? • ZRENJANIN DANAS\nBy Danas on 18 јануара, 2020\nOve tri stranke, prema istraživanjima, trenutno imaju podršku veću od tri odsto, što znači da bi im niži cenzus i jači bojkot izbora širom otvorio vrata parlamenta. Smanjenjem cenzusa i neke od građanskih stranaka mogle bi da se nadaju preskakanju praga izlaznosti.\nBojan Klačar, izvršni direktor CESID-a, kaže za Danas da smanjenje cenzusa načelno ide u korist svima koji su odlučili da idu na izbore, jer je cenzus od pet odsto u zavisnosti od izlaznosti znao da ide i do 200 000 glasova.\n„Sa smanjenjem cenzusa i malo manjom izlaznošću građana na glasanje, strankama, koalicijama i pokretima dovoljno je samo stotinak hiljada glasova da pređu izborni prag. Ako govorimo o konkretnim slučajevima, smanjenje cenzusa najviše ide u prilog Srpskoj radikalnoj stranci, SPAS-u i Pokretu slobodnih građana, ukoliko se on odluči da izađe na izbore. To su stranke koje prema istraživanjima sada imaju iznad tri odsto podrške. Odgovara i strankama koje nisu iznad tri odsto, jer one uz odgovarajuće koalicije i jaču predizbornu kampanju mogu da se nadaju prelasku cenzusa. Sa cenzusom od pet odsto one nemaju nikakvu šansu“, kaže Klačar za Danas. Na pitanje zašto naprednjaci tvrde da im ne snižavanje cenzusa na tri odsto ne odgovara, a istovremeno guraju tu priču, sagovornik Danasa napominje da je njima cilj da amortizuju bojkot i pokažu pluralizam u parlamentu.\n„Tačno je da im u izvesnom smislu ne odgovara smanjenje cenzusa, jer će ono sa sobom doneti veći broj manjih stranaka u parlamentu koje jednog dana, kada SNS ne bude imao 50 odsto podrške, mogu imati ucenjivački karakter. Osim toga tu je i Dontov sistem raspodele mandata koji nije nezanemarljiv“, navodi Klačar i dodaje da će istovremeno sa smanjenjem cenzusa i bojkot izbora pojedinih stranaka biti od pomoći strankama koje su na ivici cenzusa.\nPrema njegovim rečima, bojkot će smanjiti izlaznost, iako ne očekujem da će ona biti drastično manja. To je, kako kaže, praktični novo, a drugi nimalo nezanemarljiv nivo je da će onog momenta kada stranke pređu cenzus postati relevantan činilac, bez obzira na bojkot ili ne.\n„Postaće deo institucija, biće bliži biračima i možda deo vladajuće koalicije. Mogu da uđu kroz iglene uši, ali je pitanje kolike će te stranke narasti za dve ili tri godine. Osim toga opozicija koja bojkotuje izbore dobiće ozbiljniju konkurenciju nego što je to slučaj sada. Mi imamo SPS, Aleksandra Šapića, koji je samo za nekoliko meseci postao nacionalna stranka i ozbiljan politički igrač“, zaključuje direktor CESID-a.\nĐorđe Vukadinović iz Nove srpske političke smatra da u ovom trenutku osim koalicija oko SNS i SPS i uz najavljeni bojkot SZS niko drugi nema šanse da pređe cenzus od pet odsto, bez obzira što prorežimski istraživači stalno iznad cenzusa od pet odsto drže SRS, Šapića i PSG.\n„Ovu meru smanjenja cenzusa vidim kao potvrdu činjenice da niko zapravo od pojedinačnih stranaka, uključujući i SZS, sem SNS i SPS nema cenzus. Smanjenje cenzusa je manji mamac za one koji bojkotuju izbore, da na njih izađu, već je cilj da oni koji su odlučili da izađu na izbore sigurnije prebace preko crte. Pretpostavljeni efekat bojkota je da će Šapić i radikali preći tri odsto. Ako bi bojkot bio uspešan, oni mogu i preko postojećeg cenzusa i zato im preostaje da navijaju da bojkot bude što uspešniji. Oni bi mogli da navijaju da bojkot bude što uspešniji. Smanjenje daje određene šanse i nekoj eventualnoj građanskoj listi, poput Čedinog LDP, Čankovog LSV ili SMS (Stranci moderne Srbije)“, zaključuje Vukadinović, dodajući da je priča da će neko nekome da ustupi 100.000 glasova krajnje nerealna.


zvezdan terzic posle pobede zvezde protiv kluza\nPobedom u Rumuniji (2:1), Crvena zvezda je materijalizovala uspeh ostvaren u Beogradu (4:0) i plasirala se u grupnu fazu Lige Evrope, a novi podvig na međunarodnoj sceni prokomentarisao je Zvezdan Terzić, ne skrivajući zadovoljstvo, ali i ponos zbog pete uzastopne evropske jeseni crveno-belih.\n- Zvezda je ostvarila još jedan veliki uspeh. Čestitam igračima, stručnom štabu, navijačima i svim zaposlenim u klubu. Već petu godinu u nizu pokazujemo da nam je mesto u Evropi i sada sa puno optimizma dočekujemo žreb u Istanbulu. Pokazalo se da je razmišljanje koje smo uneli u klub više nego pozitivno i da to donosi rezultate - rekao je Terzić za klupski sajt.\n- Pobedom protiv Kluža izbili smo na fenomenalno 41. mesto na UEFA ranking listi, što je do sada nezapamćen uspeh. Takođe, zajedno sa ovom grupnom fazom, odigraćemo 68 utakmica u Evropi, a to su praktično dve cele ligaške sezone takmičenja. Liga Evrope je smanjenog formata sada, tačnije nastupaju 32 umesto 48 ekipa, pa je mnogo kvalitetnija nego ranije. Ipak, siguran sam da će naši navijači uživati u onome što nas čeka u Ligi Evrope, ali mi nećemo prestati da težimo najvišim ciljevima. Još jednom, čestitam svima - Zvezda je petu godinu u Evropi - rekao je Terzić.


Blakaj: Kad bi Srbija priznala Kosovo, kosovski Srbi živeli bi bolje nego sada\nV. B. 28. marta 2019. 20:12\nDirektor Fonda za humanitarno pravo Kosova Bekim Blakaj kaže za N1 da, prema njegovom mišljenju, ne postoji drugo rešenje osim da Srbija prizna Kosovo uz traženje garancija za srpske građane. „Mislim i da bi Srbi na Kosovu živeli bolje, kad bi Srbija priznala Kosovo, nego što žive sad“. Što se tiče nastavka dijaloga, prognoza, kaže, nije najbolja.\nOsvrćući se na zastoj dijaloga, Blakaj podseća da kosovski premijer Ramuš Haradinaj neće da povuče taksu dok Srbija ne prizna Kosovo… „Nešto što mi se čini da neće biti realizovano“, kaže Blakaj. On podseća da je bilo pritisaka i međunarodne zajednice, naročito američke administracije po pitanju taksi, i da svi oni nisu ubedili premijera Haradinaja da ih ukine. O tome, navodi, postoji podela i na političkoj sceni. Predsednik (Hašim Tači) je za to da se ukinu takse, ali do sada nismo videli neke konkretne korake, dodaje. Ljudi na Kosovu su taksu podržali zbog koraka srpske Vlade – da utiče na neke zemlje da povuku priznanje i zbog Interpola, ocenjuje gost N1. „Oni smatraju da je to bio razumljiv potez Vlade Kosova, ja mislim da nije to baš najrazumljiviji potez i da bi to trebalo da se ukine… Javnost (na Kosovu) je sada podeljena – ima onih koji kažu da je taksa ispunila svoju svrhu i da treba da se ukida, ima i onih koji kažu – ne, ni po koju cenu ne treba da se ukida“.\nPrognoza nije najbolja, ne ide u prilog ni Kosovu, ni Srbiji, navodi Blakaj koji kaže da ne može da predvidi kad može da se nastavi dijalog „koji je više nego potreban“.\nUpitan o položaju Srba na Kosovu, Blakaj kaže da je žalosno „videti ih da 20 gdodina da žive sa neizvesnošću“. „Imali su poruke iz Beograda da je Kosovo deo Srbije, da će ih vratiti, govoreno im je da ne budu integrisani u kosovsko društvo, i živeli su i dalje žive vrlo loše. Verujem da i oni vide da je vreme da se uspostavi neki normalan život… Mislim da ne postoji neko drugo rešenje osim da Srbija prizna Kosovo, uz traženje garancija za srpske građane na Kosovu, za njihova prava… Bezbednost mislim da, hvala Bogu, nije više pitanje… Mislim i da bi Srbi na Kosovu živeli bolje, kad bi Srbija priznala Kosovo, nego što žive sad“, zaključuje Bekim Blakaj.\nNa pitanje gde su, prema njegovom mišljenju, društva Kosova i Srbije, 20 godina nakon bombardovanja, Blakaj kaže da misli da institucije i u Srbiji i na Kosovu nisu radile dovoljno. „I posle dve dekade mi nismo stigli da se suočimo sa našom prošlošću na odgovoran način i dalje ne priznajemo žrtve jedni drugima, i dalje institucije pružaju prostor za tu kulturu nekažnjivosti i dalje, na obe strane, se oni koji su potvrđeni zločinci pred sudovima i dalje doživljavaju kao neki heroji. To pokazuje koliko malo je urađeno u Srbiji i na Kosovu po pitanju posledica rata“.\n„Prvo treba da priznajemo žrtve, da ne negiramo žrtve, mi na Kosovu da ne kažemo da su žrtve rata bili Albanci, nego da jesu bili i Srbi. Nakon priznavanja žrtava, moralo bi da se radi mnogo više na procesuiranju onih koji su počinili te zločine… Gde god ima dovoljno dokaza, da se iniciraju ti procesi, a naravno, trebalo bi da se razmišlja i o reparacijama“, kaže Blakaj koji dodaje da postoji zakon na Kosovu, pa se dobijaju reparacije, u vidu penzija, ali ističe da nisu zadovoljni njime.\nBekim BlakajDirektor Fonda za humanitarno pravo KosovaKosovo


FLY FROM NIŠ: Obiđite Evropu sa Ryanair-om iz Niša tokom juna za po ceni već od 10€\nilustracija; (foto: Marko Stojković. Fly from Niš)\nNiskotarifni avio-prevoznik Ryanair svim svojim putnicima nastavlja da nudi izuzetno niske i vrlo povoljne cene avio-karata ka nekoj od 5 destinacija širom Evrope sa niškog aerodroma "Konstantin Veliki" i to po ceni već od 10€.\nTokom juna po ovoj ceni možete leteti, i ukoliko još niste obišli ovu destinaciju, upoznate se sa lepotama Bratislave, Berlina, Milana, Diseldorfa ili Stokholma. Uz napomenu da sa sobom možete poneti dva kabinska prtaljaga i to malu kabinsku torbu dimenzija 35x20x20cm i veliku kabinsku torbu dimenzija 55x40x20cm do 10kg, a o čemu se više možete informisati ovde.\nKarte možete kupiti na sajtu ovog niskotarifnog avio-prevoznika (ryanair.com), na aerodromu Niš ili kod bilo koje turističke agencije širom Srbije koja je ovlašćenja za prodaju avio-karata.\nTeme i dileme putnike\nAutobuski prevoz sa manjih aerodroma ka većim gradovima Evrope\nPosted by Fly from Niš at 18:45


Dodik najavio – RS povlači saglasnost o oružanim snagama, Komšić kaže | Čivijaš Radio Šabac\nNaslovnaRegionBosna i HercegovinaDodik najavio - RS povlači saglasnost o oružanim snagama, Komšić kaže\nRegionBosna i Hercegovina\nSrpski član Predsedništva BiH Milorada Dodika najavio je da će biti povučene saglasnosti Republike Srpske na sporazume o formiranju Oružanih snaga BiH i Visokog sudskog i tužilačkog saveta (VSTS). “To je krivično delo pobune”, kazao je predsedavajući Predsedništva Bosne i Hercegovine Željko Komšić.\nSrpskog člana Predsedništva BiH Milorada Dodika da će biti povučene saglasnosti Republike Srpske na sporazume o formiranju Oružanih snaga BiH i Visokog sudskog i tužilačkog saveta (VSTS).\n„To je krivično delo pobune“, kazao je Komšić.\nPrema njegovim rečima, bez parlamenta BiH ne može se povući odluka o formiranju OS BiH i VSTS.\n„Ne može se u Narodnoj skupštini Republike Srpske ništa povući, jer su sve te institucije formirane pošto je većina u parlamentu BiH, uključujući i Savez nezavisnih socijaldemokrata (SNSD), izglasala njihovo formiranje“, naveo je Komšić.\nDodik je ranije izjavio da se proteklih dana popisuje sve ono što su uradili Visoki predstavnici ili kroz sporazume i davanja saglasnosti za formiranje tih institucija na državnom nivou.\n„Mi ćemo povući naše saglasnosti na sporazume o vojsci i VSTS“, rekao je Dodik novinarima u Banjaluci.\nOn je istakao da postoji želja da se predloži, a o čemu će se ovih dana i odlučivati, da se kroz „rušenje“ zakona o vojsci u roku od nekoliko meseci formira vojska Republike Srpske.\nPrethodni tekstOstojić: U KC „Dr Dragiša Mišović“ pet beba na lečenju od kovida\nSledeći tekstIzbori u Nemačkoj: Angela Merkel – karijera u fotografijama – BBC News na srpskom\nNe tražim punu podršku, ali očekujem razumevanje


Država kreće u obračun sa huliganima - SandzakHaber.Net , Sandžačke Internet Novine !\nNaslovna Vijesti Srbija Država kreće u obračun sa huliganima\nDržava kreće u obračun sa huliganima\nOd HaberNews - 7. Novembra 2013. 0 48 Podeli na Fejsbuku\ntweet Država priprema plan obračuna sa svim huliganima i narko-grupama, nezvanično saznaje „Blic”. Reč je o akciji koja treba da bude izvedena uskoro. Borba protiv huligana biće i na dnevnom redu naredne sednice Biroa za koordinaciju službi bezbednosti.\nSrpskim bezbednosnim službama poznata su imena svih izgrednika i huligana koji su u nedelju na lokalnim izborima na severu Kosova lomili kutije, pretili građanima koji su hteli da glasaju i presretali ih na putu do birališta. – Poznato je sve – kada su ušli na teritoriju Kosova, njihova imena, hronološki kada su i šta radili. To nisu nikakvi navijači, već narko-dileri koji se kriju iza navijačkih obeležja i drže čitave tribine, stadione i navijačke grupe pod kontrolom. Svi oni će biti pohapšeni – kaže dobro obavešteni sagovornik “Blica”. Zbog toga će, po rečima istog izvora, u dogledno vreme biti realizovan plan države za obračun sa svim izgrednicima.\n– Biće to kompletan obračun sa, pre svih, narko-strukturama sa stadiona. Reč je o nekoj vrsti blickriga, akcije koja treba da bude iznenadna i brza, kako te grupe ne bi imale vremena da se pripreme i da eventualno odgovore – objašnjava izvor “Blica”. Razmatra se, kako saznajemo, i osnivanje radne grupe čiji bi zadatak bio da se obračunava sa svim vrstama huligana, ali to je tek u planu i na nivou ideje.\nZa “Blic” je u Vladi Srbije potvrđeno da će u petak biti održana sednica Biroa za koordinaciju službi bezbednosti na kojoj će borba protiv huligana takođe biti tema. – Sednica je zakazana, a na njoj će se raspravljati o svemu što se dešavalo tokom kosovskih izbora i nereda na biračkim mestima u Kosovskoj Mitrovici, ali i o navijačkim grupama, tržištu narkotika i borbi protiv narko-grupa, ali i o zloupotrebi rotacionih svetala – rečeno nam je u Nemanjinoj 11.\nPoigravanje sa strpljenjem Platinija i Blatera – Na utakmicama u organizaciji UEFA bakljade su mnogo ređe i znatno manjeg obima. U Engleskoj je divota, kao u pozorištu. Dešavaju se ponekad u Grčkoj, Bugarskoj, Rumuniji i Italiji, ali sve se svodi na pet-šest bačenih baklji ili petardi. To ne može da se meri sa ovim u Srbiji što postaje teško rešivo. Srbija je pod posebnim monitoringom, nisu slučajno dolazili Platini kod Tadića i Blater kod Dačića. Upozorili su i njih i naš savez da se neredi moraju sprečiti. Kad jednom izgube strpljenje, mogu jednostavno da nas izbace iz takmičenja na nekoliko godina i to je realna opasnost – kaže Nebojša Ivković iz FSS.\ntweet Prethodni tekstUskoro sahrane i u svemiruSledeći tekstOvo su najbogatiji ljudi na svetu HaberNews\tPOVEZANE OBJAVEVIŠE OD AUTORA


Mikser pojačalo JBL CSMA-180 Commercial Audio - AV market\nMikser pojačalo JBL CSMA-180 Commercial Audio\nJBL CSMA-180 Commercial Audio Mikser pojačalo\n4 ulaza i 1 izlaza po 80W\nJBL CSMA mikser pojačala su profesionalni alat sa elegantnim industrijskim zgledom koji je dizajniran i napravljen za komercijalne audio aplikacije. Koristeći Crown DriveCore tehnologiju koja omogućava znatno smanjenu veličinu i težinu - sva mikser pojačala su vrlo efikasna, provetravana i samo 1U rack prostora visoka. Postoje oba signalna kanala i dva kanala modela sa četiri ili osam mikser kanala, respektivno.\nCSMA mikser pojačala nude nenadmašnu lakoću korišćenja, sa prednjim panelom na kojem su postavljene kontrole jačina zvuka za svaki kanal, master kontroler podešavanja jačine zvuka, bass i treble podesive kontrole i prekidač za napajanje. Sve kontrole jačine zvukasu okružene svetlećim prstenom, tako da mogu lako da se vide i koriste u mračnim okruženjima. Pojačalo može upravljati sa 8 om-nim i 4 om-nim opterećenjima i može se koristiti sa 70V i 100V distribuiranim audio sistemima bez potrebe za posebnim transformatorom. Pored malansiranih Mic / Line ulaza, nebalansiranih RCA ulaza i zvučničkih konektora, sve jedinice imaju RJ45 konektor za korišćenje sa JBL CSR-V kontrolom jačine zvuka ugrađenom u zid. Svi modeli imaju univerzalno napajanje koje omogućava mogućnost da prihvate AC napone od 100 do 240 VAC, 50/60 Hz.\nJBL komercijalna mikser pojačala su proizvedena pod Harman GreenEdge životnom inicijativom koja je u skladu sa RoHS standardima (ne korišćenje olova) i korišćenje recikliranog bakra, aluminijuma i čelika, uštedu energije doradne plastifikacije i druge ekološkisvesne procese. Njihov vrlo efikasan DriveCore dizaj smanjuje potrošnju i daje mnogo efikasniji rad - do 80 odsto efiksaniji od prethodnih konstrukcija.\nCSMA-180 poseduje 4 ulaza i 1 izlasa, snaga pojačala 80W\nCSMA-1120 poseduje 4 ulaza i 1 izlasa, snaga pojačala 120W\nIzlazna snaga: 180W @ 4/8 Ohms (1kHz Power, THD+N<0.5%)\nFrekventni odziv: +/- 1dB (@1W na 4 ili 8 Ohms)\nImpedansa opterećenja: Stabilna od 2 - 16 Ohms\nOdnos signal / šum: Veći od 100 dB - 1kHz, A-weighted\nUlazni otpor: Balansirani 20K Ohms / Nebalansirani 10K Ohms\nMaksimalni ulazni signal: +20dBu Tipični\nDimenzije (Š x V x D): 209 mm x 44 mm x 178 mm


Prvi međunarodni let na Aerodromu "Čenej"\nNjime je doputovao direktor firme “Maminger” iz Nemačke Klaus Herpel, koji se bavi poljoprivredom i preradom povrća u Gospođincima.\nPredsednik Aero-kluba „Novi Sad” Dragoljub Samardžić kazao je da su pre ovoga svi letovi išli preko Batajnice i Aerodroma "Nikola Tesla", te da je ovo veliki dan za Aero-klub i Novi Sad, preneo je Dnevnik.rs.\n"Uspeli smo sa uradimo sve ono što trebalo u pripremi ovakvog leta. Napravili smo dve kancelarije gde će boraviti i raditi policija i carina. Organizovali smo gorivo, prijem putnika, dobru saradnju s pograničnom policijom i carinom", istakao je Samardžić.\nPrvi se iskrcao pilot Kurt Blendiger, koji je istakao da je odlično to što je pista dovoljno duga te nije imao nikakvih problema pri sletanju. Njegov savet je da bi trebalo još podšišati travu\n"Ovo je od velikog značaja za našu kompaniju. Put je veoma dugačak i automobilom je potrebno deset ili 12 sati. Ukoliko idemo avionom, iz Minhena do Novog Sada nam treba smo dva sata", rekao je direktor firme "Maminger" iz Nemačke Klaus Herpel.\n"Ovo je prvi put za nas, ali i za Aerodrom ’Čenej’. Stoga smo iznajmili avion. Ipak, sada kada smo videli da je sve u redu i da pilot nije imao nikakvih poteškoća da sleti, već razmišljamo da kupimo avion", dodao je Herpel.


Instrumenti za mjerenje zagađenosti ne rade | Banjaluka.net\nInstrumenti za mjerenje zagađenosti ne rade\nIako globalna vizuelna mapa zagađenja pokazuje da je iznad nas vazduh veoma zagađen, Republički hirdrometeorološki zavod RS (HMZ RS) ne može to ni da izmjeri zato što im ne rade instrumenti!\nNa naše pitanje o zagađenju vazduha u Banjaluci u ovom zavodu su nam rekli da su njihovi posljednji izvještaji vezani za decembar, a da januarske podatke još uvijek nemaju.\n– Uprkos tome, izvještajim kojima oni raspolažu tvrde da zagađenje ne prelazi granične vrijednosti propisane zakonom. U prevodu, sve je u granicama normale, iako je iza nas opaka zima za vrijeme koje je bilo mnogo više loženja, pa samim tim moralo je biti i jačeg zagađenja – kažu u HMZ RS.\nNa zvaničnoj stranici grada Banjaluka stoji izvještaj za januar mjesec i to za tri mjerne stanice. Na pokretnim stanicama u Centru, Boriku i Paprikovcu mjere se vrijednosti koncentracije sumpor-dioksida, ugljen-monoksida, azotnih oksida, olova, benzena, prizemnog ozona, arsena, kadmija, nikla, benzo(a)pirena i lebdećih čestica.\nDugogodišnjim praćenjem rasta i pada koncentracija zagađivača u vazduhu utvrđeno je da za vrijeme grijne sezona opada kvalitet vazduha, navodi se na ovoj stranici.\nDok čekamo odgovore dostavljene na adresu Ministarstva poljoprivrede, šumarstva i vodoprivrede RS, ali i grada, fotografije trenutnog stanja nad našim područjem pokazuju da situacija nije ni malo naivna.\nPoređenja radi, Zagreb je danas jedan od najzagađenijih gradova u Evropi, a istom bojom smo označeni i mi. Koliko to ima uticaj na Banjaluku i Republiku Srpsku još uvijek niko nije našao za shodno da nam objasni.


Deset dana do zadnjeg roka za građevinsku dozvolu - Ozon Media\nSremska Mitrovica – Svi investitori koji su zidali bez građevinske dozvole, mogu samo još nekoliko dana da iskoriste priliku za dobijanje građevinske i upotrebne dozvole po starim priopisima.\nNelegalni graditelji mogu da na bazi starog propisa legalizuju svoje građevine do 6. juna, kada prestaju da važe odredbe Zakona o planiranju i izgradnji, dobiju neophodne papire koji će njihove građevine svrstati u legalne.\nUstavni sud je 6. decembra prošle godine stavio van snage sve odredbe Zakona o planiranju i izgradnji koje se odnose na legalizaciju bespravnih objekata.\nZakonodavcu je ostavljen rok od šest meseci da ispravi osporene odredbe i usaglasi ih s Ustavom. Za to vreme svi vlasnici bespravnih objekata mogli su da nastave postupak legalizacije po „spornim odredbama”.\nU Ministarstvu građevine i urbanizma kažu da je već spreman nacrt novog zakona o legalizaciji bespravnih objekata tako odredbe o legalizaciji više neće biti sastavni deo Zakona o planiranju i izgradnji, već poseban zakon.\nOdržan treći festival „Štrudelfest“\nOdlični rezultati Judo kluba LSK iz Laćarka


Radna grupa za prodaju 51 odsto akcija „Telekoma” predložila je Vladi Republike Srbije da ne prihvati ponudu „Telekoma Austrija” koja je juče, neposredno pre isteka roka, stigla u Ministarstvo finansija, jer ne ispunjava uslove tendera. Kako je juče saopšteno iz Beča, ova austrijska kompanija ponudila je najviše 1,1 milijardu evra za preuzimanje 51 odsto „Telekoma”. Nova ponuda predviđa isplatu...\n04.05.2011 u 14:00\nTelekom Austrija povećao ponudu za Telekom na 1,1 milijardu evra\nBEČ – Telekom Austrija dostavio je danas poboljšanu ponudu za kupovinu 51 odsto akcija Telekoma Srbija, ponudiviši 1,1 milijardu evra umesto prvobitnih 950 miliona, saopštila je ta kompanija u Beču. Radna grupa za prodaju Telekoma danas u 15 sati treba da odluči o ponudi. Paket od 51 odsto akcija srpskog "Telekoma" prodaje se u celini. Tender za prodaju "Telekoma" raspisan je 20. oktobra,...\nCvetković: Prodaja Telekoma nikako ispod 1,4 milijarde evra\nTelekom „Srbija” neće biti prodat ispod 1,4 milijarde evra, a ko će biti kupac ne znam, jer je postupak u toku, rekao je juče premijer Mirko Cvetković, odgovarajući na poslanička pitanja u srpskom parlamentu. On je odbacio sve, kako je rekao, spekulacije po medijima o prodaji ove firme, garantujući da ona neće otići ispod utvrđene cene. Premijer je, takođe, rekao da će, novac od prodaje biti...\nNaprednjaci tuže Cvetkovića zbog prodaje Telekoma\nSrpska napredna stranka podnela je juče Višem tužilaštvu u Beogradu krivičnu prijavu protiv premijera Mirka Cvetkovića i članova tima Vlade Srbije zbog sumnje da su zloupotrebili službeni položaj i izvršili delo prevare u procesu prodaje Telekoma „Srbija”. Uprkos tome, Vladimir Cvijan, član pravnog tima SNS-a i jedan od trojice advokata koji su u ime Tomislava Nikolića podneli prijavu, kaže za...\nNovi rekord u poslovanju Telekoma „Srbija”\nTelekom „Srbija grupa”, u okviru koje posluju Telekom „Srbija”, Telekom „Srpske” i M:TEL „Crna Gora”, ostvarila je u 2010. godini neto dobit od 17 milijardi dinara. To predstavlja rast od 27,6 odsto u odnosu na 2009. godinu. Time je nadmašen rekordni uspeh iz 2009. godine i ostvaren najbolji poslovni rezultat u istoriji kompanije, kaže se u saopštenju. Poslovni prihodi grupe iznose 117,4...\nUz Telekom i fikus bendžamin\nOvaj paket sigurno ne biste prihvatili. Ovim rečima se u reklami svojim korisnicima obraća „Vip mobajl“, preko koga u Srbiji posluje Telekom „Austrija”, kad mladi bračni par ne želi da uzme stan pod kiriju, jer u paketu dolaze i mačor Mićko, fikus bendžamin i deda. Ako kupovinom 51 odsto Telekoma „Srbija” ova austrijska kompanija kupuje najmanje tri monopola, zašto je onda ovakav paket za kupca...\n13.04.2011 u 12:00\nAko ne proda „Telekom”, država mora da se zadužuje\nAko se „Telekom” ne proda, iz ugla budžeta, država će i dalje morati da se zadužuje na domaćem, a moguće i na stranom tržištu, rekao je dr Vladimir Vučković, urednik časopisa „Makroekonomske analize i trendovi” beogradskog Ekonomskog instituta. Na jučerašnjem predstavljanju novog broja ovog časopisa Vučković je rekao da ako „Telekom” bude prodat onda jedan deo izvora budžetskog zaduživanja može da se...\nU svom tekstu u „Politici“ od 6. aprila prof. Boris Begović ponavlja stavove zagovornika prodaje Telekoma kroz paušalne ocene i daje netačnu sliku stvari. Na primer, Dojče Telekom prodaje T-Mobile u SAD ne zato što je kriza prošla, kako tvrdi Begović, nego zato što ima gubitke zbog lošeg poslovanja, što govori o tome da veličina kompanije ne garantuje uspeh, a još manje efikasnost. Prof. Begović...\nSve greške u prodaji „Telekoma”\nTeško je poverovati da će „slučaj Telekom” biti završen u narednih 15 dana koliko je Vlada Srbije dala rok „Telekomu Austrija” da poboljša svoju finansijsku ponudu i ispuni formalne uslove tendera. Jer, odluka austrijskog telekomunikacionog operatera zavisi od toga šta će Komisija za zaštitu konkurencije da zaključi o koncentraciji na tržištu koju bi on imao kupovinom „Telekoma Srbija”, a čiji su...\n29.03.2011 u 14:00\nVlada pregovara o prodaji „Telekoma”\nVlada Srbije rešila je da proda „Telekom” po svaku cenu, pa čak i ponuđaču koji nije poštovao uslove tendera. Od „Telekoma Austrija” juče je i doslovce zatraženo da poveća cenu na 1,4 milijarde evra za kupovinu 51 odsto akcija srpskog fiksnog i mobilnog operatera.


Predsjednik Srbije Aleksandar Vučić ocijenio je da se može očekivati “zajednički pritisak EU i SAD” na Srbiju povodom pitanja Kosova.\n„Važno je da razumemo težinu pozicije u kojom smo posebno sad posle promene u američkoj administraciji. Za očekivati je koncentrisani pritisak EU i SAD na Srbiju da ispunimo zahteve oko kako Vašington neskriveno kaže, priznanja Kosova dok će EU koristiti nešto drugačiji rečnik, ali će ići ka istom cilju“, kazao je Vučić.\n„Kada tome dodate i ceo regionalni kontekst u kom nije jednostavno da očuvate poziciju Srbije koja ekonomski najbrže raste…Svi drugi će gledati kako da Srbiju proglase za hegemona“, ocenio je Vučić.\nVučić je kazao i da je na Predsjedništvu stranke bilo riječi o najavljenoj posjeti Miroslava Lajčaka Srbiji. „Donosili smo zaključke o tome šta Srbija može, šta želi, a šta nam ne pada na pamet ni po koju cenu“, rekao je Vučić.\n“Pale” žestoke prozivke: On je gospodar neuspješne države, a ja sam predsjednik, srbijanska vlast bi morala tražiti drugu domovinu, zato neće u EU


Davutoglu poručio Iraku: Vrijeme je za konkretne poteze – Minber\nlis. 20, 2011 at 11:06 am\nDavutoglu poručio Iraku: Vrijeme je za konkretne poteze\nZvanična Ankara nakon podmuklih napada u Hakkariju, skreće pažnju međunarodne javnosti na saradnju u borbi protiv terorizma. Ministar Davutoglu je u sklopu toga u večernjim satima sinoć obavio niz telefonskih razgovora. Poruka koja je upućena tokom razgovora sa iračkim ministrom vanjskih poslova bila je veoma jasna : “Vrijeme je za konkretne poteze, ne za osuđivanje”.\nPoruke saučešća pristizale su tokom cijeloga dana, među kojima i potpredsjednik Iraka Tarik El Hašimi, koji je u večernjim satima obavio telefonski razgovor sa ministrom vanjskih poslova Davutogluom i izrazio svoju žaljenje.\nTokom razgovora, Hašimi je izrazio da “žele pružiti podršku” i poveo razgovor u smjeru razmatranja narednih koraka koje treba poduzeti, dok je ministar vanjskih poslova Davutoglu istakao odlučnost Turske i kazao: “U svakom slučaju i okolnostima nastavićemo borbu protiv terorizma”.\nDavutoglu je u razgovoru sa iračkim potpredsjednikom pozvao Irak na odgovornu i efikasnu saradnju.\nAhmet Davutoglu je u okviru telefonskih poziva obavio razgovor sa šeficom evropske diplomatije i sigurnosti Catherine Ashton. Davutoglu je zatražio da se poduzmu neophodni koraci kako zemlje članice EU ne bi pružale podršku ograncima terorističke organizacije u inostranstvu, dok je Ashton oštro osudila napad koji je ocijenila užasavajućim.\nAmerički državni sekretar Hillary Clinton je takođe obavila razgovor sa ministrom vanjskih poslova Davutogluom i izrazila saučešće zbog terorističkih napada u Turskoj. Clinton je osudila napade i prenijela da su SAD u potpunoj solidarnosti sa Turskom.\nSaopšteno je da su tokom razgovora ponovo razmotreni konkretni koraci koji su dogovoreni prilikom susreta američkog predsjednika Obame i premijera Erdogana tokom sjednice Generalne skupštine UN-a u New Yorku.\nOsim toga, takođe su dogovorene aktivnosti koje će biti poduzete protiv terorističke organizacije PKK, u sklopu Globalnog foruma za borbu protiv terorizma, koji je formiran tokom sjednice Generalne skupštine UN-a, na čelu sa Turskom i SAD-om.\nNa kraju, ministar Davutoglu je obavio razgovor sa iračkim ministrom vanjskih poslova Hošjar Zebarijem.\nTokom razgovora Zebari je osudio napade ocjenjujući da oni ne mogu biti prihvatljivi, dok je Davutoglu istakao da će Turska nastaviti odlučnu borbu protiv terorizma u svakom slučaju i okolnostima i kazao : “Vrijeme je za konkretne poteze, ne za osuđivanje”.\nNTC: Gadafi prikuplja vojsku za kontraofenzivu\nNTC: Muamer Gadafi podlegao ranama nakon hapšenja


GI SDP: Četvorogodišnji pomen Ivanoviću na mestu gde je ubijen – GracanicaOnline.Info\nГИ СДП: Четворогодишњи помен Ивановићу на месту где је убијен\nGI SDP: Četvorogodišnji pomen Ivanoviću na mestu gde je ubijen\nGrađanska inicijativa Sloboda demokratija pravda (SDP) obeležiće četvrtu godišnjicu ubistva svog bivšeg lidera, Olivera Ivanovića, pomenom i paljenjem sveća u nedelju u 10 sati, na mestu ubistva – ispred sedišta ove stranke.\nProtekle četiri godine za porodicu, prijatelje i članstvo bile su mučan, iscrpljujući i vrlo težak period, poručuju iz ove građanske inicijative.\n„On je bio ispunjen osećajem izneverenosti i očaja. Osim podizanja optužnice, nije se maklo sa početne tačke, šta više, Specijalno tužilaštvo je znalo da ode i korak nazad, kao da svesno razvlači proces i čini ga traljavim“, navodi GI SDP.\nPodsećaju i na to da nema nijednog traga izvršiocima niti nalogodavcima, kao i da se potencijalni dokazi u vidu video snimaka, kako navode, negde iza više brava kriju i ne obelodanjuju.\n„Mnogo smo izgubili, takav gubitak se ne može nadoknaditi. Brutalno i hladnokrvno je prosuta krv velikog borca za srpski narod i pravdu. Zato i ovog 16. januara u 10h odaćemo pomen, zapaliti sveće, položiti cveće i tražiti odgovor na pitanje KO JE UBIO OLIVERA IVANOVIĆA!!!“, poručili su.\nNešto ranije istog dana, na istom mestu će se okupiti i prijatelji i saborci Olivera Ivanovića, koji su preko društvenih mreža uputili poziv građanima da se okupe u što većem broju i zapale sveće.\nOni su pozvali sve građane da se u nedelju okupe ne mestu atentata i u vreme kada je on pre četiri godine ubijen – 8.15 časova.\nTags: Građanska inicijativa “Sloboda demokratija pravda” Mesto gde je ubijen Oliver Ivanović Oliver Ivanović „Ko je ubio Olivera?“\nPrevious Hoti: Dijalog izgubio fokus, zato stižu pisma iz SAD\nNext Lideri u Prištini: Otvaranje biračkih mesta za glasanje na referendumu predstavlja kršenje Ustava Kosova


Ovaj dečko uz pomoć fotošopa postaje najbolji prijatelj poznatih (GALERIJA) — Wannabe Man\nSavremeno doba odavno je donelo to da ne moramo svuda da budemo i svuda da se nađemo, već to može i kompijuterski da se uredi. Fotošop je uvek dobra ideja kada želite nekome da napravite iznenađenje ili možda da stvorite neki “fazon” koji će nasmejati vaše prijaelje i ljude iz vaše okoline. Verovatno ste, makar jednom, pokušali da budete fotošop majstor, ali ukoliko niste dobro obučeni to ne ispada baš verodostojno, no, opet je zanimljivo. Ali sada vam predstavljamo momka koji koristi fotošop toliko dobro, da izgleda kao da se u pojedinim momentima stvarno nalazio tu gde nam slika pokazuje.\nSvojim sposobnostima i umećem korišćenja ovog kompijuterskog programa, Lorenz Valentino sebe ubacuje u fotografije poznatih ličnosti, pa na taj način postaje njihov najbolji prijatelj. Da je obučen u normalnu garderobu, ne biste ni mogli da vidite i shvatite da je reč o fotošopu, ali zbog njegovog zanimljivog izgleda i zanimljivih poza, očigledno je da je o tome reč\nKljučne reči AdelAšton KučerBijonseČarli ŠinDva i po muškarcaDženifer LopezfotografijaKanje Vestkim kardašijanKraljica ElizabetaLorenz Valentinomagazin za muškarcemoderna umetnostmuški magazinOvaj dečko uz pomoć fotošopa postaje najbolji prijatelj poznatih (GALERIJA)rijanaSlobodan Veličaninsvet fotografijeumetnostWannabe Manzabavazanimljivosti


Siguran.ba - Novi sistem koji ometa rad mobilnog telefona u blizini volana\nVeliki broj saobraćajnih nesreća uzrokovanih upotrebom mobilnih telefona za volanom je naterao proizvođače da smišljaju sisteme za zaštitu vozača.\nNa primer, General Motors eksperimentiše sa sistemom koji prati pokrete glave i očiju i bilježi koncentrisanost vozača na vožnju, a sada je Hyundai osmislio mnogo lakši način - sistem koji isključuje mobilne telefone u blizini upravljača automobila.\nU zavisnosti od brzine kojom vozilo putuje, sistem zaključuje koje funkcije smartfona su sigurne za upotrebu, uključujući i pisanje poruka i pozive. Restrikcije mobilnih telefona mogu se odnositi samo na telefon u okolini vozačevog sjedišta ili na cijelo vozilo.\nKljučni dio ovog sistema je postavljanje malih antena u različitim dijelovima vozila koje detektuju signal mobilnih telefona. Kada ih sistem detektuje, može da odredi koje funkcije da isključi. Hyundai naglašava da je sistem sofisticiran i može da procijeni važnost osobe koja zove ili šalje poruku i odobri njihov poziv mimo zabrane.\nMeđutim, glavni problem ovog sistema je taj što bi mobilni uređaji morali da imaju ugrađen specifičan program pa je realno da će proći nekoliko godina prije nego što se ovo rješenje nađe na tržištu.\nI dok čekamo napredne tehnologije koje će nas zaštititi od nas samih, tu je najjednostavnije rješenje - bez mobilnih telefona za volanom.\nViše iz kategorije: « Zaključavajte vrata da vam ne bi dijete ispalo iz auta\tVIDEO: VEŽI SE - SIGURNOSNI POJAS SPAŠAVA ŽIVOT! »


Digitalizacijom do socijalne zaštite po evropskim standardima - Nira Press\nPočetna » Digitalizacijom do socijalne zaštite po evropskim standardima\nUveden inovativni softver za ustanove socijalne zaštite u Vojvodini. Do kraja godine biće digitalizovano prikupljanje informacija iz ustanova socijalne zaštite u celoj Srbiji.\nKorisnici socijalnih službi mogu da računaju na kvalitetniju i efikasniju uslugu, dok su socijalnim radnicima posao i analiza važnih podataka znatno olakšani Obimna administracija i brojni podaci rasuti po formularima, koji predstavljaju opterećenje za važan rad socijalnih radnika u našoj zemlji, od nedavno polako postaju prošlost. Naime, krajem prošle godine je za ustanove socijalne zaštite u Vojvodini razvijen inovativni softver „Aurora“ , koji elektronski prikuplja podatke iz različitih oblasti delovanja socijalnih službi, kao što su stanje lokalnih pružalaca usluga, slučajevi nasilja u porodičnim i partnerskim odnosima, te izveštavanje centara za socijalni rad i ustanova za smeštaj korisnika. Osim što ih prikuplja, softver takođe skladišti ove podatke na jednom mestu i povezuje ih, omogućavajući promptno dobijanje informacija i njihovu dublju analizu. Softver je razvijan u okviru projekta „Digitalizacija instrumenata socijalne zaštite u Autonomnoj pokrajini Vojvodina“ koji je od oktobra do decembra prošle godine sprovodilo udruženje Podrška održivim zajednicama, u saradnji sa Pokrajinskim zavodom za socijalnu zaštitu i Pokrajinskim sekretarijatom za socijalnu politiku, demografiju i ravnopravnost polova, a pod pokroviteljstvom regionalnog projekta „Socijalna prava za osetljive grupe“ (SoRi) Nemačke razvojne saradnje.


Zašto je dobar plan kupiti stan ili kuću na Savskom vencu? | SasoMange\nZašto je dobar plan kupiti stan ili kuću na Savskom vencu?\nU novom Sasomange blogu saznajte zašto su nekretnine na opštini Savski venac u samom vrhu tražnje, koji kvartovi prednjače i zašto je dobar plan ovde kupiti stan ili kuću.\nBeograd je grad koji svake godine dobija sve više novih stanara mahom iz Srbije, ali i iz sveta, a jedan njegov deo posebno je privlačan mladima, porodicama sa decom, poslovnim ljudima, pa i strancima.\nReč je naravno o jednoj od najstarijih opština - Opštini Savski venac koja zauzima centralni položaj u našem glavnom gradu i koja je svoj naziv dobila po geografskom položaju, odnosno zato što se pruža poput venca uz obalu reke Save. Savski venac se na severozapadu, od ušća Topčiderke, rekom Savom graniči sa Novim Beogradom, a na severu i severoistoku sa opštinom Stari grad. Na istoku se proteže međa sa Vračarom, a na jugoistoku sa opštinom Voždovac, odakle počinje granica sa Rakovicom, na krajnjem jugu. Odatle se Savski venac graniči sa Čukaricom, na jugozapadu i zapadu.\nNa opštini se nalaze neke od najvažnijih gradskih ulica kao što su Kneza Miloša (koja povezuje centar grada sa Topčiderom, Banjicom, Banovim brdom), Bulevar vojvode Mišića, Karađorđeva, Balkanska i mnoge druge, kroz koje svakodnevno prolazi na desetine hiljada građana jer gde god u Beogradu živeli i šta god u njemu radili, Savski venac teško da možete zaobići.\nKada je u pitanju ponuda stanova i kuća na Savskom vencu, posebno se izdvajaju Senjak, Dedinje i Beograd na vodi kao najatraktivnije lokacije za život u ovom delu grada, a ako govorimo o ceni, među oglasima nekretnina, ima onih dostupnih za svačiji ukus, ali možda ne tako prihvatljivih za svačiji džep. Ipak, kupovina nekretnine na opštini Savski venac čini svakako odličnu investiciju jer su stanovi i kuće ovde iz godine u godinu sve traženiji i obaraju sve rekorde u pogledu cena.\nNaime, bez obzira na visoke cene nekretnina, sudeći prema podacima Republičkog geodetskog zavoda, već godinama unazad Savski venac prednjači po broju prodatih stanova, pa su tako prošle godine na toj opštini prodata 1.229 stana. Na teritoriji ove opštine nalazi se najtraženije i najskuplje naselje Beograd na vodi koje drži rekord po broju luksuznih stanova i čini moderan i tehnološki napredan grad unutar grada. Stanovi u Beogradu na vodi drže ubedljivo najvišu cenu kvadrata kada je reč o novogradnji, te je tako najskuplji kvadrat stambenog prostora, u poslednjem tromesečju 2021. godine, prodat baš u Beogradu na vodi i to za 10.068 evra.\nS druge strane, ponuda nekretina na Senjaku, može se reći da zadovoljava sve ukuse i prohteve, a primera radi, za kvadrat stana potrebno je da izdvojite približno 1.300 evra po kvadratnom metru što se tiče najniže cene, dok gornja cena iznosi oko 5.210 evra po kvadratu. Na Senjaku su najviše tražene kuće čija cena zavisi naravno od same kvadrature i stanja, ali i veličine dvorišta, kao i stepena opremljenosti i propratnog sadržaja.\nKuće su dosta tražene i na Dedinju koje je veoma atraktivno preduzetnicima koji traže parče oaze mira u neposrednoj blizini centra grada, a predstavlja raj i za one koji traže luksuznu kuću ili vilu iza koje se krije neko od najvećih arhitekata iz perioda između dva svetska rata. Ponovo u zavisnosti od više faktora, cene kuća ovde dosta variraju, ali je prosto neverovatno da donja cena po kvadratu iznosi tek nešto više od 1.020 evra po kvadratu, dok se gornja granica kreće oko 6.100 evra po metru kvadratnom. Najveću ponudu ovakvih jeftinijih kuća pronaći ćeš na sajtu sasomange.rs, a što se tiče cena stanova na Dedinju, najniža cena po kvadratu tamo se kreće oko 2.147 evra, dok gornja ide nešto preko 5.028 evra.\nUkoliko želiš da pretražiš ponudu stanova na Savksom vencu to možeš učiniti OVDE a ako te zanimaju kuće na ovoj opštini njih možeš pogledati OVDE.


Humanitarnu pošiljku u Bosni i Hercegovini preuzelo je Ministarstvo civilnih poslova BiH, a raspodela donacije krajnjim korisnicima u Republici Srpskoj bit će obavljena putem Instituta za javno zdravstvo Republike Srpske, dok će donaciju za Brčko distrikt preuzeti Odeljenje za zdravstvo i ostale usluge, a u Federaciji BiH, donacija će biti isporučena krajnjim korisnicima putem kriznih štabova pri kantonalnim Ministarstvima nadležnim za zdravstvo, piše Srpskainfo.\nTakođe, znatan deo donacije namenjen je centrima za mentalno zdravlje širom BiH, a obuhvatiće i partnerska udruženja korisnika kojima CARE International Balkans daje podršku. U dogovoru s donatorom, deo ove humanitarne pošiljke dobiće Služba za strance BiH u cilju smanjenja rizika po život i zdravlje zaposlenih tokom obavljanja njihovih poslova sa strankama u vreme pandemije korona virusa.\n– Veliko nam je zadovoljstvo da smo u prilici osnažiti zdravstvene institucije u BiH i pojedine nevladine organizacije u ovim teškim trenucima mnogo vrednom donacijom. Koristim priliku da se zahvalim CARE Austria i njihovim partnerima na izdvojenim sredstvima namenjenim građanima Bosne i Hercegovine. Moram napomenuti da je CARE International Balkans zahvaljujući projektima koje je dobio do sada tokom pandemije pomagao najugroženije grupe prehrambenim i higijenskim paketima, zaštitnom opremom, dezinfekcijskim sredstvima i ekonomskim vaučerima – kazala je Sumka Bučan, direktorica CARE International Balkans.\nMinistarstvo civilnih poslova BiH zahvalilo se organizaciji CARE na donaciji i iskazanom razumevanju za potrebe zaštite života i zdravlja ranjivih kategorija stanovništva tokom pandemije korona virusa, piše Avaz.\nDONACIJA VREDNA MILION DOLARA Zdravstvene ustanove u BiH od SZO dobile 60.000 PCR testova za virus koronu


Zbog degradacije zemljišta američki ratari godišnje gube pola milijarde dolara – Portal NAŠE SELO\nPlodnost zemljišta se gubi, a naučnici su po prvi put izračunali koliko ovaj gubitak košta farmere, piše Forbs.\nDegradacija plodnog zemljišta postala je jedan od najvećih problema sa kmojima se poljoprivreda suočava poslednjih godina. Najveći uzročnici gubljenja plodnosti zemljišta su postupci koji dovode do salinizacije, acidifikacije i erozije površinskog sloja zemljišta zbog čega se gube azot i fosfor.\nPrema istraživanjima državnog Univerziteta u Ajovi problem je u nekm mestima toliki da zemljište ne može više da se obrađuje i mora se napustiti. Značajan je i negativan uticaj erozije zemljišta na kvalite vode.\nNova studija koju je uradio Univerzitet u Koloradu kaže da degradacija zemljišta farmere koji proizvode kukuruz može da košta pola milijarde dolara godišnje. Porast troškova se naročito odnosi na povećanu upotrebu mineralnih đubriva. Ut rđeno je, naime , da trećina đubriva koja se upotrebe na poljima kukuruza predstavlja kompenzaciju za ono što je uništeno erozijom.\nSAD su jedan od najvećih svetskih proizvođača kukuruza, a godišnja proizvodnja u ovoj zemlji vredi 14.5 milijardi dolara. Takođe, SAD su jedan od najvećih potrošača veštačkih đubriva, posebno onih na bazi azota i fosfora kojima se povećava prinos kukuruza po jedinici površine. S.K\nMinistarstvo poljoprivrede, šumarstva i vodoprivrede, Uprava za agrarna plaćanja, raspisalo je Javni poziv za podnošenje zahteva za ostvarivanje prava na podsticaje za investicije u preradu i marketing poljoprivrednih i prehrambenih proizvoda u sektoru proizvodnje vina u 2020. godini. Rok za podnošenje prijava 19. avgust 2020. godine Predmet podsticaja u skladu sa Pravilnikom i ovim Javnim […]\nU planu izgradnja klanice za otkup i plasman jagnjećeg mesa


BiH i Turska čekaju pred vratima EU\nBiH i Turska čekaju pred vratima EU\nPovodom ulaska Hrvatske u Evropsku uniju, novinari agencije „Anadolija“ su napravili istraživanje o vremenskom periodu koji bi bio potreban pojedinim zemljama da dođu do punopravnog članstva u ovoj najvećoj međudržavnoj organizaciji na svetu.\nPrema rezultatima istraživanja, BiH i Turska su zemlje koje su najviše vremena provele na putu prema Briselu i još uvek nisu postale punopravne članice te organizacije.\nTurska je zemlja koja uverljivo najduže čeka na vratima Evrope, odnosno Turci čekaju 54 godine u redu da uđu u EU, jer su 1959. godine podneli službeni zahtev za ulazak u tadašnju Evropsku ekonomsku zajednicu (EEC).\nTurska je u decembru 1999. godine službeno priznata kao zemlja kandidat, dok je pregovore o članstvu sa EU započela u oktobru 2005. godine, kao što je slučaj i s Hrvatskom.\nMeđutim, ni nakon osam godina pregovora o članstvu, Turska nije uspela ući u EU zajedno sa Hrvatskom.\nIsto tako, Turska već 14 godina ima status zemlje kandidata i čeka u redu za Brisel.\nNakon Turske, BiH je sledeća zemlja koja najduže čeka na članstvo u EU, nakon što je u junu 2000. godine na samitu u Feiri priznata kao zemlja potencijalni kandidat za članstvo u EU.\nTačnije, BiH kao zemlja potencijalni kandidat već 13 godina čeka da prvo dobije status zemlje kandidata, kako bi, nakon toga, mogla postati članicom EU.\nS druge strane, Hrvatskoj je trebalo oko pet godina i osam meseci da potpiše ugovor o pristupanju u EU.\nNaime, Hrvatska je otvorila pregovore s Evropskom unijom 3. oktobra 2005. godine, dok je poslednje poglavlje zatvorila u junu 2011. godine, kad je i odlučeno da će u julu 2013. godine postati članica EU.\nNadalje, Srbija je status zemlje kandidata za članstvo u EU stekla odlukom Evropskog veća 1. marta 2012. godine.\nTako je Srbiji trebalo manje od 12 godina da od zemlje potencijalnog kandidata, koji je dobila u junu 2000., postane zemlja kandidat.\nSrbija je, uz Makedoniju, Crnu Goru i Tursku, jedna od četiri zemlje kandidata za članstvo u EU.\nOdnosi između Crne Gore i EU uspostavljeni su u julu 2001. dok je ta zemlja bila u sastavu tadašnje države Srbije i Crne Gore.\nCrna Gora je u maju 2006. godine proglasila nezavisnost te je nakon sprovedenih reformi u decembru 2010. dobila status kandidata za članstvo u EU.\nPregovori o pristupanju Crne Gore u EU počeli su 29. juna 2012. godine.\nMakedonija je započela približavanje EU 2000. godine, dok je status zemlje kandidata dobila u decembru 2005. godine, što znači da je toj zemlji trebalo oko pet godina da postane kandidat za članstvo u EU.\nPrema preporuci Evropskog vijeća, ova zemlja bi uskoro mogla započeti pregovore o članstvu u EU.\nAlbanija je, zajedno sa ostalim zemljama iz regije, u junu 2000. godine dobila status zemlje potencijalnog kandidata.\nIako još uvijek nije dobila status kandidata, Evropska komisija je u novembru 2012. godine predložila da Albanija dobije status zemlje kandidata za članstvo u EU, ako sprovede preostale reforme.\nGrupa od deset zemalja – Češka, Estonija, Kipar, Latvija, Litvanija, Mađarska, Malta, Poljska, Slovenija i Slovačka, koje su ušle u EU u maju 2004. godine, na to pristupanje su čekale između četiri i šest godina.\nNa primer, Slovenija je u mart 1998. godine započela pregovore o članstvu u Evropskoj uniji i nakon uspešno sprovedenih političkih, ekonomskih i pravnih reformi ta zemlja je u maju 2004. godine ušla u EU.\nSlovačkoj su trebale četiri godine da postane članica EU, nakon što je u martu 2000. godine započela službene pregovore o članstvu, koje je ta zemlja okončala u maju 2004. godine.\nRumunija i Bugarska su počele pregovore o članstvu u EU 15. februara 2000. godine te su obe 25. aprila 2005. godine potpisale Sporazum o pristupanju prema kojem su, 1. januara 2007. godine ušle u EU, što znači da im je trebalo oko pet-šest godina da ispune potrebne reforme za punopravno članstvo u EU.\n80-tih godina su se tadašnjoj Evropskoj zajednici priključile Grčka, Portugal i Španija i to nakon samo nekoliko godina pregovora o članstvu.\nGrčka je postala članica u januaru 1981. godine, što je samo šest godina nakon podnošenja zahteva o članstvu.\nŠpanija i Portugal su u Evropsku zajednicu ušle u januaru 1986. godine, dok su službeni zahtev za članstvo u toj zajednici podneli 1977. godine.


Odalović i Santer o saradnji Srbije i Alijanse za sećanje na holokaust\nGeneralni sekretar Ministarstva spoljnih poslova Veljko Odalović i predsedavajući Međunarodnoj alijansi za sećanje na holokaust (IHRA), luksemburški ambasador Žorž Santer sa saradnicima razgovarali pozivitno su ocenili u današnjem razgovoru intenziviranje saradnje između Srbije i Alijanse.\nTo se, kako su naveli, ogleda kroz izradu pravnog okvira koji treba da uredi i omogući naše aktivnije delovanje u oblasti obrazovanja, sećanja i istraživanja holokausta. Zajednički je konstatovana važnost obeležavanja i zaštite na odgovarajući način svih mesta stradanja jevrejskog i drugih naroda tokom Drugog svetskog rata na teritoriji Srbije, pri čemu su posebno izdvojeni Staro sajmište i Topovske šupe u Beogradu.\nPozdravljeno je aktivno postavljanje delegacije Srbije pri IHRA i učešće na plenarnom sastanku u junu, kao i na prošlonedeljnim pregovorima za izradu političke Deklaracije za obeležavanje 75. godišnjice oslobođenja Aušvica i 20. godišnjice usvajanja Stokholmske deklaracije koja predstavlja osnov rada Alijanse.\n"TI LJUDI TO ZASLUŽUJU" Netanijahu: Nemačka nas je obavestila da će preživeli holokaust dobijati dodatne uplate\nU DRUŠTVU 400 POTOMAKA Preživela je Aušvic i proslavila 104. rođendan na Zidu plača (FOTO)\nDogovorene su dalje aktivnosti, pri čemu treba naročito izdvojiti predstavljanje izveštaja Srbije i prezentaciju stanja Starog sajmišta i Topovskih šupa na plenarnom sastanku u decembru, odnosno učešće na prigodnim svečanostima i konferencijama tokom naredne godine.\nOdalović: Na Kosovu bila 53 logora za Srbe, sumnja se da se u njihovoj blizini nalaze masovne grobnice\nOdalović: Da države otvore arhive, potraga za nestalima bila bi značajno bolja\n10 GODINA=75 MILIONA Koliko vredi prijateljstvo sa Odalovićem: Još dok je bio u Vladi drugaru sredio MILIONSKE POSLOVE


Ivana Španović: Vrijeme je za olimpijsku medalju | Banjaluka.net\nIvana Španović: Vrijeme je za olimpijsku medalju\nOd bronze koju je osvojila na Svjetskom prvenstvu u Moskvi 2013. godine ne postoji veliko takmičenje na kojem nije osvojila medalju. Godina iza nas bila je najuspješnija u karijeri, osvojila je evropsko zlato u dvorani i odbranila svjetsku bronzu na otvorenom, a što je najvažnije, ispunila je svoj cilj i skočila preko sedam metara.\nKonstantno je napredovala, što potvrđuju i rezultati u Dijamantskoj ligi, pa se s pravom ubraja među favorite pred Olimpijske igre u Rio de Žaneiru naredne godine. Ivana Španović je rezimirala godinu iza nas, ali i otkrila kakav joj je uslov postavio trener pred jedno od najvažnijih takmičenja u njenoj karijeri.\nPoslije zlata na Evropskom dvoranskom prvenstvu u Pragu i bronze na Svjetskom prvenstvu u Pekingu, Ivana je zasluženo dobila priznanje najbolje sportistkinje Srbije u izboru Olimpijskog komiteta. Sama kaže da je privilegija biti najbolja u godini koja je bila sjajna za srpske sportiste.\n-Osjećam se fenomenalno kao najbolja sportistkinja. Posebno jer je za mene ovo bila fantastična godina, a srpski sportisti su ostvarili sjajne rezultate. U takvoj konkurenciji sam ponosna na sebe jer sam bila najbolja među najboljima-.\n-Što se tiče medalje, izdvojila bih zlato na Evropskom prvenstvu, a od rezultata onaj koji sam ostvarila u Dijamantskoj ligi, kada sam odmah poslije Svjetskog prvenstva skočila 7.02 metara. Ostvarila sam sve ono što smo zacrtali za ovu godinu, a ono što mi je bilo posebno važno jeste da iz godine u godinu sve više napredujem. To nas hrabri pred Rio, gdje ćemo biti na nivou da se borimo za najsjajnije odličje-.\nNa planetarnom šampionatu u Pekingu Ivana je prvi put u karijeri preskočila sedam metara, i to dva puta. To joj je bilo dovoljno za bronzu, pa je izgledalo kao da je razočarana time, ali je na kraju shvatila da je to bio sjajan rezultat.\n-Shvatila sam da je u takvoj konkurenciji bilo teško osvojiti bronzanu medalju i da ono što sam uspjela da uradim u prvoj seriji da ponovim u poslednjoj samo pokazatelj da sam se potpuno borila za ono za šta sam se spremala. Mislila sam da rezultatski vrijedim više, ali jednostavno tog dana sam vrijedila toliko i ponosna sam na medalju više nego ikada ranije-.\nČinjenica da je na posljednjih pet velikih takmičenja bila na pobjedničkom postolju posebno hrabri Ivanu pred iskušenja koja je čekaju naredne godine.\n-Ono što mi je najbitnije što se rezultata tiče jeste da kontinuitet bude na sve većem nivou i to je ono što mi potvrđuje da sam uvek sposobna da se borim za medalje. Medalja nekad može da dođe skokom od sedam metara, nekad od 6,70, ali mi je najbitnije da znam da sam rezultatski na najboljem nivou onda kada je to najpotrebnije-.\nPrije Olimpijskih igara u Riju, najbolje atletičare današnjice očekuju Svetsko dvoransko prvenstvo u Portlandu, u martu, i Evropsko prvenstvo na otvorenom, u julu. Ta takmičenja će uz Dijamantsku ligu svima poslužiti kao priprema za Rio, a Ivana uz osmijeh otkriva da je dobila ultimatum od trenera koji mora da ispuni da bi učestvovala na tim prvenstvima.\n-Trener me je uslovio da ćemo ići na Svjetsko prvenstvo u dvorani i Evropsko prvenstvo ako se ne budem nervirala i ne budem sve to emotivno doživljavala jer ne želimo ni na koji način da se praznimo pred Rio koji je glavni cilj. Svakako nam je neko tako veliko takmičenje potrebno kao provjera trenutne forme, što zbog sebe, što zbog konkurencije. U februaru mi kreće sezona i polako se pripremamo za to-.\nZa kraj, najbolja srpska atletičarka istakla je da vjeruje da je vrijeme da poslije svjetskih i evropskih medalja osvoji i neku olimpijsku.\n-Zaista smatram da je vrijeme za olimpijsku medalju. Poslije ovakvih rezultata i kontinuiteta medalja mogu da se nadam odličju u Riju, a sigurno ću učiniti sve da budem najspremnija tamo- rekla je Ivana Španović.


Povratak Beograda dijalogu (ne)dovoljan za Brisel\nEdita Tahiri i Borislav Stefanović u Briselu, novembar 2011.\nDecembarski status kandidata Srbije za članstvo u EU, i pored nastavka dijaloga sa Prištinom, i dalje je neizvestan. Vlasti u Beogradu, prema preporuci Evropske komisije, imaju obavezu ne samo da nastave dijalog sa Prištinom, već i da pokažu napredak u primeni onog što je dogovoreno. A ključni evropski igrači tražiće i rešnje za prelaze na severu Kosova gde Srbi još uvek drže barikade.\nBeograd je nastavio dijalog sa Prištinom tek u osvit Samita EU 9. decembra kada će se odlučivati da li će Srbija dobiti status kandidata za EU. No, da li je vraćanjem dijalogu i određenim napretkom sadržanim u dogovoru oko priznavanja diploma Beograd ispunio uslove za dobijanje statusa kandidata.\nMilica Delević, direktorka vladine kancelarije za pridruživanje EU, kaže za RSE da je važno što je održana ovonedeljna runda dijaloga u Briselu ali više od toga ocena evropskog posrednika Roberta Kupera da je u tom susretu došlo do suštinskog napretka.\n“Ono što će zemlje članice gledati jeste da je bilo susreta, ali i da taj susret jeste korak napred ka rešavanju nekih pitanja. To jeste značajan\nDogovor o diplomama, bez pomaka o prelazima\nkorak unapred. Osim njega, gledaće se i šta je učinjeno u primeni, gde takođe imamo napredak, i mislim da će zemlje članice ostaviti prostora da vide i rezultat dijaloga sledeće nedelje. Onda bi mogle da donesu ocenu o tome šta je urađeno u prethodnom periodu, a na osnovu toga, verujem, i neku projekciju dinamike toga sa kakvim stavovima bi obe strane ušle u rešavanje onih pitanja koja će preostati, jer 9. decembar nije datum ulaska u Evropsku uniju da bi sve stvari bile završene do tada“, kaže Delevićeva.\nPregovarački timovi Beograda i Prištine pokušaće ponovo za sedam dana da nađu rešenje za prelaze i regionalno predstavljanje Kosova. No teško je zamisliti rešenje ako Beograd insistira na administrativnoj liniji a Priština na granici državnog karaktera.\nŠef pregovaračkog tima Borislav Stefanović kaže da nijedan od dogovora neće biti moguć ukoliko ugožava Ustav i Rezoluciju 1244.\n„Niti je moguće da administrativna linija bude proglašena državnom granicom kao ni prelazi da budu granični prelazi“, kaže Stefanović dan nakon briselske runde dijaloga.\nA zbog primene pojedinih već dogovorenih rešenja na srpskoj političkoj sceni se odigrava prava drama čiji su odjeci stigli i do Evropskog parlamenta.\nIzvestilac Evropskog parlamenta za Srbiju Jelko Kacin zaključio je da srpski šef diplomatije Vuk Jeremić svojim nastupom u EP nije razjasnio da li Srbija namerava da primeni postignute dogovore ili ne, i, kako kaže, time ostavio članove Spoljnopolitičkog odbora zbunjenim u vezi sa sledećim koracima Beograda u pravcu ispunjavanja uslova za sticanje statusa kandidata i dalje normalizacije odnosa sa Prištinom.\nInformisan da je pravna služba Ministarstva spoljnih poslova Srbije donela negativno mišljenje o zakonitosti i ustavnosti rešenja koje je beogradski pregovarački tim postigao sa predstavnicima Prištine u Briselu, Kacin je upitao Jeremića „da li ste vi trenutno deo rešenja ili deo problema na putu Srbije ka EU?".\nZamenik premijera Ivica Dačić, koji se ne libi da poručuje i da Srbija neće propasti ni ako EU kaže da neće dobiti status kandidata, pak ima drugačije nagoveštaje i tvrdi da postoje najave da bi odluka o kandidaturi Srbije za članstvo u EU mogla da bude pozitivna.\n„Bez obzira na to što pregovori nisu dali rezultate u svim oblastima, i evropski zvaničnici ocenjuju da je došlo do određenog napretka. Mislim da su i oni zadovoljni samom činjenicom da je dijalog nastavljen i u tom smislu postoje najave da bi odluka o našoj kandidaturi mogla biti pozitivna početkom decembra“, rekao je Dačić.\nBeograd je nastavkom dijaloga krenuo u normalizaciju odnosa sa Prištinom ali i dalje su ostale barikade koje Srbi drže na prelazima Jarinje i Brnjak u iščekivanju rešenja za ove prelaze.\nOno što je Srbija učinila do sada možda jeste napredak u odnosu na prethodno stanje ali teško da će to zadovoljiti ključne igrače u EU, kaže Bojan al Pinto- Brkić, iz Foruma za međunarodne odnose.\n„Za razliku od predsednika i premijera Hrvatske, predsednik i premijer Srbije nisu još dobili nikakav zvaničan poziv da dođu u Brisel 9. decembra,\nPregovori slab zalog za odluku o kandidaturi Srbije u EU\ntako da možda ne bi trebalo biti preveliki optimista. Poslednja runda razgovora između Beograda i Prištine dala je polovične rezultate, a možda je čak i to optimistična ocena. U svakom slučaju, dotaknuta su važna pitanja, ali nije se došlo do kompromisa po pitanju graničnih prelaza koji su u poslednja tri, četiri meseca bili tema od prvorazrednog interesa, ne samo za Beograd i Prištinu nego i za dobar deo evropske javnosti“, kaže Bojan al Pinto- Brkić.\nU EU postoji tvrdi jezgro, predvođeno Nemačkom, za koje nije dovoljan povratak Beograda dijalogu već se traži i gašenje paralelnih institucija na severu Kosova.\nIan Bancroft, direktor TransConflicta, nevladine organizacije koja se bavi analizom političkih procesa u zemljama tranzicije misli da će odluka o statusu kandidata zavisiti od sledeće runde dijaloga, tj. od toga da li će se postići sporazum o carinskim prelazima.\n„Ja sam skeptičan u pogledu verovatnoće da će Srbija 9. decembra dobiti status kandidata. Argument da ako joj se ne dodeli status kandidata, Srbija će ponovo potonuti u politiku devedesetih više ne drži vodu. Ne pije vodu posebno u Nemačkoj koja insistira na tome da Srbija mora mnogo više da uradi nego što već jeste, a što uključuje i ukidanje paralelnih institucija na severu Kosova. Bojim se da bi taj glas mogao da preovlada i da, ukoliko iducće nedelje ne postigne značajan napredak po pitanju prelaza, Srbija može ostati bez statusa kandidata”, zaključuje Bancroft.


Dodeljeni sertifikati osnovcima - Edukativni centar Procoding\nDodeljeni sertifikati osnovcima\nEdukativni centar Procoding je uspešno završio sezonu redovnih kurseva. U našem edukativnom centru su tokom školske 2019/20. godine održani sledeći kursevi:\nPored održavanja kurseva u prostorijama našeg centra, održani su kursevi u dve osnovne škole: OŠ „ Kralj Petar Prvi” i OŠ „ Lazar Savatić”, kao i u školi engleskog jezika „ Mayflower- edukativni centar”. Polaznici iz ovih škola su dobili sertifikate za uspešno završeni kurs Scratch-a.\nZa vreme održavanje kursa, deca su na kreativan način unapređujući logiku uspešno završili kurseve i dobili sertifikate o završenom kursu. Svaki od 141. polaznika je na našim kursevima stekao osnovna znanja iz programiranja, naučio je faze koje postoje u izradi programa, kako se pravi sajt i zanimljiva igrica, stekao inženjerski način razmišljanja praveći i programirajući robote.\nNa našim kursevima, deca razvijaju i komunikacione veštine, uče da razmišljaju na sistematičan način, rade u grupi i rešavaju određene kompleksne probleme osmišljavajući rešenja.\nPodsećamo vas da novi ciklus redovnih kurseva počinju od septembra. Prijave su otvorene, rezervišite svoje mesto na kursu. Vidimo se!\nTakmičenje u programiranju u doba korone\nProgramiranje u doba korone\nProgramiranje u Vinči\nProcoding na Festivalu Šonjavka


Četvrti pripadnik Službe za borbu protiv organizovanog kriminala MUP-a osumnjičen za vezu sa “kavačkim klanom” i Belivukom | Insajder\nČetvrti pripadnik Službe za borbu protiv organizovanog kriminala MUP-a osumnjičen za vezu sa “kavačkim klanom” i Belivukom\nBožidar Stolić, inspektor Službe za borbu protiv organizovanog kriminala MUP Srbije, uhapšen je zbog sumnje da je odavao službene tajne kavačkom klanu, njihovom navodnom vođi Radoju Zviceru i Veljku Belivuku, šefu beogradskog ogranka ove kriminalne grupe, preneli su mediji. To je četvrti pripadnik SBPOK-a koji se sumnjiči za saradnju sa ovim klanom.\nPripadnici policije uhapsili su sinoć Stolića, dugogodišnjeg operativca u SBPOK-u, koji je između ostalog, radio i na rasvetljavanju iznuda. Ministrstvo unutrašnjih poslova još se nije oglasillo u vezi sa ovim hapšenjem. Nije poznato kakve su tačne sumnje, kakve je navodno informacije odavao vođama "kavačkog klana", u kom vremenskom periodu, šta je dobio zauzvrat.\nStojić je četvrti pripadnik SBPOK-a koji je priveden nakon što su uhapšeni Veljko Belivuk i njegov najbliži saradnik Marko Miljković, 4. februara ove godine. Prvo su uhapšeni Predrag Lajić, načelnik Odeljenja za droge u SBPOK-u i Bojan Vasiljevski, v. d. šefa Odseka za droge, osumnjičeni za pomoć učiniocu posle izvršenog krivičnog dela. Njih dvojicu su uhapsili pripadnici Sektora unutrašnje kontrole.\nObojica su osumnjičeni da nisu obavili pretres po pravilima službe. Kako je navedeno, oni namerno nisu otkrili novac i drugi dokazni material u jednom od stanova u kojima su se krili pripadnici kriminalne grupe Veljka Belivuka,\nČovek koji je bio na najvišem položaju u ovoj službi, a za koga postoji sumnja da je sarađivao sa kriminalnim klanom Veljka Belivuka tako što je njegovom saradniku Marku Miljkoviću vratio blindirani automobil je Goran Papić, bivši zamenik načelnika SBPOK-a. Papić je uhapšen 9. marta zbog sumnje da je trgovao uticajem i bio je pritvoru mesec i po dana. Prema tvrdanjama tužilaštva, Papić je 15. aprila prošle godine uticao na kolege da upravo Miljkoviću vrate privremeno oduzeti blindirani automobil, i to pre nego što je vozilo pretreseno i utvrđeno da li u njemu ima nedozvoljenih predmeta, kao što su oružje ili narkotici.\nInsajder je pisao da u postupku nezakonitog vraćanja automobila najbližem saradniku Belivuka, postoje četiri službene beleške i u njima su pripadnici MUP-a opisali sve okolnosti vraćanja blindiranog vozila.\nPapić je na saslušanju izjavio da ga je tog 15. aprila "Nebojša Stefanović pozvao ljut što je Marko Miljković bio pet sati na saslušanju u Policijskoj upravi za grad Beograd, a još nije saslušan u SBPOK", nakon čega je on, kako je rekao, organizovao njegov prevoz do SBPOK-a. Stefanović, bivši ministar policije, a sada odbrane, saslušan je krajem aprila nakon čega se oglasio saopštenjem u kom je naveo da on nije tražio da se vozilo vrati.\nPored Stefanovića u istrazi su kao svedoci saslušani i Dejan Kovačević, bivši načelnik Uprave kriminalističke policije MUP-,a direktor policije Vladimir Rebić, nekadašnji načelnik PU za grad Beograd Milan Stanić, bivši prvi čovek beogradske kriminalističke policije Milenko Minužaba, kao i još nekoliko pripadnika MUP Srbije.


NACIONALNA ANTIKORUPCIJSKA KAMPANJA ZA BORBU PROTIV KORUPCIJE\nKampanja protiv korupcije, koja Srbiji godišnje "otme" 350 škola ili 7.500 medicinskih aparata, realizuje se iz IPA predpristupnih evropskih fondova, a za treću fazu kampanje koja će početi sutra, izdvojeno je 186.000 evra.\nDIREKTORKA AGENCIJE ZA BORBU PROTIV KORUPCIJE TATJANA BABIĆ prilikom predstavljanja kampanje novinarima, rekla je da je njen cilj podizanje svesti o korupciji jer je potrebno i kod građana i kod javnih funkcionera stvoriti svest šta je korupcija.\nCiljevi nacionalne antikorupcijske kampanje su, dodala je Babić, da se prikaže koliko korupcija košta, da se javnost upozna sa mehanizmima borbe protiv te pojave, da se građani podstaknu da budu aktivni borci protiv korupcije.\nBorba protiv korupcije, dodala je Babić ne može da se birokratizuje i da njen nosilac bude jedna institucija.\nBabić je rekla i da se korupcija za neke nosioce javnih funkcija podrazumeva, zbog čega je potrebno da ona krene odozgo i da upravo javni funkcioneri prvi pokažu odgovornost.\nPREDSTAVNICA DELEGACIJE EU U SRBIJI JOLANDA SAN HOZE navela je da ta Delegacija podržava borbu protiv korupcije u Srbiji i jačanje Agencije, ali da je za borbu protiv te pojave potrebno i aktivno učešće medija.\n"Korupcija je fenomen protiv koga se nije lako boriti. Kampanje će demonstrirati koliko korupcija podriva zdravo funkcionisanje ekonomije i koliko negativno utiče na budžet, pravo na bolje zdravstvo i ostvarivanje drugih ljudskih prava", navela je San Hoze.\nOna je dodala i da cifre o raširenosti korupcije u Srbiji imaju opipljiv negativan efekat na srpsku privredu, kao i da je neophodno krivično gonjenje odgovornih, sankcionisanje korupcije i stvaranje nulte tolerancije prema njoj.\nEU je do sada, navela je San Hoze, investirala tri miliona evra u borbu protiv korupcije, a aktivna je i u implementaciji projekta Saveta Evrope koji će unaprediti policijske i pravosudne kapacitete u sankcionisanju korupcije, kao i u podršci sprovođenja Strategije za borbu protiv korupcije.\nKampanja će trajati u naredne četiri nedelje, počela je na društvenim mrežama, u toku je pokretanje mikro-sajta, a od 10. aprila se seli na televizije, štampu i radio stanice.\nSpot za borbu protiv korupcije, u kome se između ostalog navodi da korupcija Srbiji svake godine ukrade 350 škola ili 7.500 medicinskih aparata, emitovaće se na televizijama sa nacionalnom pokrivenošću - RTS, B92, Pink i Prva.


Ekonomija - datum: 2017-11-25 UNIJA POSLODAVACA ODALA PRIZNANJA NAJBOLJIM KOMPANIJAMA U ZEMLJI\nDobitnici nagrada Glavna nagrada za Crnogorski telekom\nCrnogorski telekom dobitnik je glavne nagrade Unije poslodavaca (UPCG) za ovu godinu za društveno odgovorno poslovanje u tri kategorije – briga za zaposlene, životnu sredinu i zajednicu. Telekom je dobio nagradu za najdosledniju primjenu politika društveno odgovornog poslovanja u svom poslovanju.\nNagradu je u ime Telekoma primila Jelena Radonjić Đurković, ekspert za korporativnu komunikaciju.\n– Nagrada koja je dodijeljena Crnogorskom telekomu za društveno poslovanje dodatan je motiv i odgovornost da kompanija nastavi sa primjenom tog principa u svim segmentima. Posebno smo ponosni na naše zaposlene koji su, učešćem i pokretanjem brojnih humanitarnih i volonterskih akcija, pokazali da duh društveno odgovorne kompanije grade odgovorni pojedinci – rekla je Radonjić Đurković na jučerašnjoj dodjeli nagrada za društveno odgovorno poslovanje u sklopu događaja „Jaka privreda – uspješna Crna Gora”.\nIz UPCG su pojasnili da su glavni kriterijumi na osnovu kojih su dodjeljivane nagrade UPCG održivost, inovativnosti i ostvareni uticaj na sve uključene strane.\nU oblasti briga za zaposlene, nagradu u kategoriji veliko preduzeće dobila je Sosiete ženeral banka Montenegro, dok je u kategoriji malo preduzeće nagrada pripala kompaniji Bild studio.\nPredsjednik odbora direktora Sosiete ženeral banke Milorad Katnić, koji je primio nagradu u ime banke, kazao je da je i ove godine banka dala doprinos zajednici kroz brojne donacije koje smo usmjerili zdravstvenim institucijama kao i školama i vrtićima u Crnoj Gori.\n– Zadovoljstvo mi je što ponovo primam ovu nagradu u ime Sosiete ženeral banke Montenegro. Trudićemo se i dalje da među preduzećima i građanima širimo svijest da smo svi dio naše zajednice i da bi svi u skladu sa svojim mogućnostima trebalo da doprinesemo boljim uslovima života i rada – rekao je Katnić.\nU kategoriji srednje preduzeće nagrada nije dodijeljena.\nU oblasti briga za životnu sredinu nagrada u kategoriji veliko preduzeće dodijeljena je Erste banci, a u kategoriji srednjeg preduzeća kompaniji Luka Kotor. U kategoriji malo preduzeće nagrada nije dodijeljena.\nU oblasti briga za zajednicu, ravnopravni dobitnici nagrada u kategoriji veliko preduzeće su Sosiete ženeral banka Montenegro, Crnogorska komercijalna banka i Crnogorski elektrodistributivni sistem. U kategoriji srednje preduzeće ravnopravni dobitnici nagrada su Luka Kotor i Unika osiguranje, dok je kod malog preduzeća dodijeljena Bild studiju.D.M.


► Pompeo: SAD će pobediti u trgovinskom ratu s Kinom\n23.09.2018 | 18:05h ► 22:08h Vašington\n"Trgovinski rat koji Kina vodi protiv SAD traje godinama", rekao je Pompeo u televizijskoj emisiji "Foks Njus Sandej", smatrajući Peking odgovornim za sukob s podizanjem carina između dve zemlje.\nAmerička administracija Donalda Trampa objavila je da od ponedeljka stupaju na snagu nove carine od 10 odsto na uvoz iz Kine, u vrednosti od 200 milijardi dolara. Kina je uzvratila najavljujući nove carinske namete na američke proizvode u vrednosti od 60 milijardi dolara.\n"Ako to hoćemo da zovemo trgovinskim ratom, rešeni smo da ga pobedimo...i pobedićemo", rekao je šef američke diplomatije.\nOn je obećao da će postići da se Kina ponaša kao što treba da se ponaša jedna svetska sila: da bude transparentna i da poštuje pravnu državu.\nPompeo je dodao da je predsednik Tramp to rekao svom kineskom kolegi Si Đinpingu "koga jako ceni", i da to Amerikanci traže, a američki radnici zaslužuju.\nU jeku trgovinskog nadmentanja između SAD i Kine Vašington je podigao ton prema Pekingu na više frontova, osuđujući tamošnje pritvaranje muslimana, Ujgura, uvodeći sankcije kineskoj vojsci zbog kupovine ruskog oružja i optužujući Kinu da se meša u predstojeće izbore za Kongres SAD tako što preko carina utiče na Trampovo izborno telo.\nPompeo: Nema ukidanja severnokorejskih sankcija do denuklearizacije\nAmerički državni sekretar Majk Pompeo rekao je danas da ekonomske sankcije protiv Severne Koreje neće biti smanjene dok ona ne završi denuklearizaciju zemlje.\nPompeo je ovo izjavio posle ponude severnokorejskog vođe Kim Džong Una da zatvori glavni nuklearni pogon u zemlji u zamenu za ustupke od Amerike.\nKim Džong Un rekao je prošle nedelje da je spreman da demontira glavni nuklearni kompleks Njongbijon u prisustvu spoljnih inspektora ukoliko SAD preduzme "odgovarajuće mere", ne navodeći konkretno kakve mere očekuje. On je takođe obećao da će demontirati glavni lansirni poligon za rakete u Severnoj Koreji.\nNjegove reči su doprinele oživljavanju diplomatskih aktivnosti između SAD i Severne Koreje koje su bile u zastoju od istorijskog susreta Kim Džong Una i američkog predsednika Donalda Trampa u Singapuru u junu. Međutim američki zvaničnici još nisu dali naznake da su spremi da pruže podsticaje koje Pjongjang želi, prenosi agencija AP.\nPompeo je pozvao Kima na sastnak na margini okupljanja svetskih lidera u Ujedinjenim nacijama ove nedelje.\nPompeo putuje u Saudijsku Arabiju da razgovara o Iranu\nDržavni sekretar SAD Majk Pompeo putuje danas u Saudijsku Arabiju i Ujedinjene Arapske Emirate rarzgovara o Iranu.\nPompeo: Sve manja nada da će se Kina otvoriti i 30 godina od Tjenanmena\nŠef američke diplomatije Majk Pompeo ocenio je danas da su sve manje nade o otvaranju Kine 30 godina od represije nad studentima na Trgu Tjenanmen u Pekingu 1989. godine.\nŠef američke diplomatije Majk Pompeo danas kreće u evropsku turneju i najpre će posetiti Nemačku pošto je ranije tokom maja otkazao boravak u toj zemlji zbog tenzija između SAD i Irana.


U KRUŠEVCU PREDSTAVLJEN PROJEKAT “UNAPREĐENJE OKVIRA ZA DAVANJE” – Edukativni centar Kruševac\nU KRUŠEVCU PREDSTAVLJEN PROJEKAT “UNAPREĐENJE OKVIRA ZA DAVANJE”\nU Regionalnoj privrednoj komori u Kruševcu, 8. aprila, predstavljene su aktivnosti u okviru projekta „Unapređenje okvira za davanje“ koji realizuje Koalicija za dobročinstvo, a finansira USAID. Koaliciju za dobročinstvo predvodi Fondacija Ana i Vlade Divac i dodatno čine Trag fondacija, Catalyst Balkans, Smart Kolektiv, Srpski filantropski forum, Forum za odgovorno poslovanje i Privredna komora Srbije.\nPredstavnici Catalyst Balkans izneli su ključne nalaze Izveštaja o stanju dobročinstva u Srbiji u 2018. godini, a prezentovana je i analiza troškova i benefita koju je uradila Trag fondacija, sa ciljem pokretanja inicijative za oslobađanje robnih donacija od PDV-a. Skupu su prisustvovali predstavnici javnog, civilnog i biznis sektora, koje je Željko Mitkovski iz Fondacije Ana i Vlade Divac detaljnije informisao o inovativnom Programu uvođenja community kartice u Srbiji.\nNaime, u okviru projekta za „Unapređenje okvira za davanje“ sprovodi se i Program uvođenja STVARNO VAŽNE (community) kartice. Kruševac je 1 od 5 gradova u Srbiji, u koji uskoro stiže STVARNO VAŽNA kartica, zahvaljujući Fondaciji Ana i Vlade Divac i Edukativnom centru Kruševac.


RTCG - Radio Televizija Crne Gore - Nacionalni javni servis :: Turizam i ekologija :: Tradicionalno dobra saradnja u oblasti životne sredine\n25. 02. 2021. 16:55 >> 16:55 0\nCrna Gora i Republika Sjeverna Makedonija ostvarile značajnu saradnju u oblasti životne sredine, kao potvrdu tradicionalno dobrih odnosa, kazao je ministar ekologije, prostornog planiranja i urbanizma Ratko Mitrović.\nOn je to kazao tokom razgovora sa ambasadorom Republike Sjeverne Makedonije Mihajlom Trpkoskim.\nIz tog vladinog resora podsjećaju da Crna Gora i Sjeverna Makedonija imaju potpisan Sporazum o saradnji u oblasti životne sredine, što, kako su kazali, predstavlja značajnu polaznu osnovu za dalje aktivnosti na tom polju, posebno u pogledu razmjene prakse i iskustava u procesu pristupanja EU, konstatovano je na sastanku.\nAmbasador Trpkoski je, kako se navodi u saopštenju, istakao da će Republici Sjevernoj Makedoniji, kao zemlji kandidatu za članstvo u EU, biti značajno iskustvo Crne Gore u okviru Pregovaračkog poglavlja 27 – Životna sredina i klimatske promjene.\n"Ministar Mitrović je izjavio da su mogućnosti saradnje ove dvije bliske zemlje veoma velike, ne samo u konkretnim projektima iz oblasti zaštite životne sredine, već i u oblasti prostornog planiranja i urbanizma, sa čim se usaglasio i ambasador Trpkoski", navodi se u saopštenju.\nCG - Sjeverna Makedonija Mihajlo Trpkoski Ratko Mitrović